text:
नेम प्लीज?
एतवारू.
सन ऑफ....?
सनीचर.
का नाम बताया आपने सनी...
पर इधर को तो सम अदर थिंग लिखा है.
कउवा अइसन टहकार रंग वाला मुंह प पावडर लभेरले, गाल प आपन टहकार अंजुरी ठेकवले, सामने वाला काउन्टर के झंझरी से झांकत बाबू जब आपन चिहाइल पपनी उठवले त एतवारू जी भी अकबका के आंखि मलकावे लगले.
पएंट कमीज, जीन जर्सी चमकावत भांजत ओह अंग्रेजी स्कूल के हाता में सेंट महकावत लोगन के बीच में पयजामा कुरता पहिरले वइसहीं ऊ अपना के ऊल्हा भ गइल मान चुकल रहलन. उपर से ई थाना लेखा जिरह. उनका कुछो बुझात ना रहे कि ई सब का पूछल जा रहल बा.
बाकिर उनका अपना नौनिहाल प भरोसा रहे. उनकर नजर आशा के ओह किरन प झुकि गइल. नौनिहाल जी उनका बगल में अपना बपसी के कुरता पकड़ले खाकी नेकर में चरखाना के कमीज आधा खोंसले आधा पताखा लेखा फहरवले, कड़ुआ तेल से सनाइल आपन कोंहड़ा लेखा मुंडी उठा के मेला के भीड़ में भुलाइल बाछा लेखा चावा प खड़ा होके पता ना केने तिकवत रहलन.
का दादा. कतना त तैयारी कइ के एह अंग्रेजी स्कूल में नाव लिखावे ले आइल बानी.
का मालिक?
अभी त ई रजिस्ट्रेशन के डेहरी ह. अभी त बाकी दूसर चीज अउर बाप मतारी के इंटरव्यू बाकिए बा.
अरे साहब, लड़का क ा नाम बोलिए ना?
ओ त रउआ अइसन कहीं ना. असल में आजतक त लोग हमरे से नाव पूछत रहन आ हम खट से आपन नाम बतावत रही... हैं त लइका के नाम सोमचंद्र.
फादर्स नेम?
एतवारू.
का महाराज?
अरे किसी का त फुल नेम बोलिए ना भाई.
अटक जाते हैं बीच में... हवाई?
एतवारू सोचतारे. नक्शा त अइसन तामझाम वाला खिचाइल बा कि ए स्कूल के सब पढ़वैया अरूण नेहरू हो जइहें.
स्कूल के बाबू फेर टोकता, हम आपके लिए ही तो चेक चाक कर रहे है. ताकि अधूरा फार्म रिजेक्ट ना हो जाए...
ठीक ह भाई, ठीक ह बतावत बानी बाकिर अब नाम जवन होखे तवने नू कहीं, अब ई चाहे फूल होखे चाहे हाफ.
अबकी ऊ बाबू आपन कलम सामने के फार्म प पटक देले. आपन पातर सुराहीदार गर्दन अकड़ा के तनी तिरछिया के जब कनखी मरले त...
राउर का मतलब बा ए हाकिम? तनी खोखी खखार के कहीं ना. एतवारू जी के बुझाइल का जाने कवनो दस्तूरी...
बाबू के आंखि तनकी सा उलट गइल आ आवाजो तनी तेज हो गइल,
अजब आदमी हैं साहब? अरे आपन बच्चा का और अपना नाम बताइए ना फुल.
झट से एतवारू के मुंह से तनी तेजे बोली निकलल,
त लिखीं न मिस्टर सोम चंद्र सन ऑफ मिस्टर एतवारू.
ठहाका खैनी के पीक लेखा छितरा गइल. प भीतर से जादे बाहर. एतवारू के लागल कि मुंह प प कवनो माछी हग देले बिया.
मउरइला मन से आपन चाकर लिलार सोझा के जंगला से सटा देले आ पांच बरिस बाद आपन मोहल्ला में ओट मांगे आइल नेता के बेशर्म मुस्की पहिर के अपना मा$तृ भाषा के सागर में केनियो लुकाइल छिपल कोना में ढिमलाइल एगो मोती झंझरी मुंही फेंक मरले.
अधभेसर...
व्हाट बोले?
बाबू छनकल, कवनो गारी ह का?
बाकि एतवारू के लागल कि उनका मुंह प के माछी हट गइल बिया.
अरे हाकिम हम आपन जाति धरम भगवान के गोहरावत रहनी.
वही तो हम भी पूछ रहे हंै तब से.
आपका टाइटल...
ओ, बाकिर हमार कवनो टाइटिल नइखे...
याद कीजिए...
कोई तो होगा?
समथिंग लाइक एतवारू सिंह?
ऑर एतवारू खान? अदरवाइज एतवारू फर्नान्डीज एटेसेट्र,
एटेसेट्र...
ना एकदम ना.
तब कइसे होगा भाई? - सामने के बाबू आपन कलम के फेर से धई के कुर्सी पर एने ओने कसमसाए लगले-
और आप तो रिलीजन वाला भी खाना खाली ही छोड़े रखे हैं. आप जैसे 10 लोग रोज आ जाएं तब तो कल्याणे हो जाए...
काहें रउआ रगड़घिस कइले बानी महाराज? एह देश में लइका के एडमिशन में देश धरम के कवन काम?
पढ़ाई लइका करी कि लइका के धरम अरू जाति?
लाइन में एतवारू जी के पीछे खड़ा जीन आ जाकिट पहिरले, भौहन के बीच में लाल टीका सटले एगो नवही से अब आपन बारी में देरी होत देख के ना ठटाइल त मुंह में के पान बगलिया के समझावे शुरू कइले...
अरे भाई, एमें बहस के कवन बात बा. मान ल काल्हु के लइका हनुमान जी ना करसु मर मरा गइल, दंगा टंगा में, त कइसे बुझाई कि रउआ कवन जाति आ धरम के रहनी हा?
कम से कम ई जानकारी रही त ओकरा जाति-धरम वाला दोसरा जाति-धरम वाला से बदला त ले लिहें.
फेर ई ओटे के लेली. इहो बराबरे होता कि अब केहू जाति धरम वाला नाम ना रही त पत्रकारन के कतना जहमत उठावे के परी?
अबहीं त फट से अखबार में निकल जाता कि यादव हतना वोट, हरिजन, अल्पसंख्यक, अलाना फलाना हतना हतना वोट फलाना कांस्टिचुएन्सी में. ओटर लिस्ट के चीर फाड़ के सब पार्टियो के टिकट बांटे में सुभीता होता.
आ सबसे बड़ बात त ई कि जाति-धरम के पता रहला से एगो सेक्यूरिटी मिल जाला, ओह जाति धरम के 10-20 लोग साथे हो जाला आ मार-पीट से ले के परीक्षा पास करे खातिर नकल करे तक साथ निभावेला.
अब रउआ त सब कलकुलेशने चउपट करे प लागल बानी. उनका पीछा खाड़ एगो दाढ़ी वाला आ जंगला के भीतर बइठल गला में क्रास लटकवले ऊ बाबू हुंकारी भरले लोग.
बाकिर एतवारू के सांस पता ना काहे जोर-जोर से चले लागल. मुंह लाल हो गइल. बाकि गते से कहले.
जानत बानी? हमार दादा काका कालेलकर के चेला रहले?
पान खात नवहीं के पीछा खड़ा भइल एगो अरू नवही बोलले.
ई कवना सन में टेस्ट खेलल रहले?
गावस्कर से सीनियर रहले कि संगी साथी?
कहीं तेंदुलकर के बड़ भाई त ना रहले, पीछे से एक जना बोलले.
अब एकरा बाद के बात त कथे नू बुझाई. एतवारू जी एक बार अरू आपन मुंडी झंझरी में सटा के पता ना केकरा प चिचिअइले-
लिखहीं के बा त लिखीं, हमार धरम ह कठमउग.
ह्वाट इज दिस?
ई कवन चिडिय़ा के नाम ह?
कोई नया धर्म? कोई नया जाति?
एस्सर, अभी काभारतवासी जवन धरम मानता ओही धरम है ई.
मउग ओकरा के कहल जाला, जेकरा अपना करनी प लाज होखे. अउर कठमउग, जेकरा कवनो लाज ना.
लिखीं. लिखीं. हम का मय देश से अलग बानी?
भीतर के बाबू कठपुतरी लेखा स्टेचू हो गइल रहले. बाहर के लोग के चेहरा फोटो लेखा टंगा गइल रहे.
छने भर बाद अपना ललन जी के हाथ धइले एतवारूजी जल्दी-जल्दी स्कूल के गेट से बाहर निकलत रहले अउर भुनभुनात रहले, जो रे ससुर. तोरा करम में जिनगी भर सोमरूए बनके जीयल लिखल बा...
बाकिर सोमचंद्र जी पाकिटमारी के सजा में पांच बरिस जेल काटि के दयालु जज के किरिपा से छूटल अभागत, बिना मोआर के कैदी लेखा चकचकाइल बपसी के डेग से डेग मिला के चले के कोशिश में डगरी लेखा डगरत चलत जात रहलन.


c: text/html

text:
पंडित जवाहर लाल नेहरू अउर महात्मा गांधी के बीच पाती लिखे के सिलसिला अबाध रूप से चलत रहे. एह दूनो के बीचे जादातर बात चिट़ठी के माध्यम से होखत रहे. देश अउर समाज के करीब हर मुद्दा अउर मसलन पऽ ई दूनो चिट़ठी के जरिए राय-मशविरा करत रहले. एह दूनो के बीच चि लिखे के कइगो उदाहरण गवाह बा कि नेहरू चिट़ठी लिख के बापू से कइगो मामलन में सम्मति-सहमति लेले रहले. ई चिट़ठी बापू पं. जवाहर लाल नेहरू के ओह समय लिखले जब ऊ कश्मीर जात रहले बाकिर ऊ आतिथ्य स्वीकार कइला के बावजूदो ओहिजा ना गइले. चिट़ठी में बापू नेहरू के एकर कारणो बतवले बाड़े.
प्रिय नेहरू,
धामी के लोगन के मार्गदर्शन करे के बजाए हम उनका के तोहरा पासे भेज देले बानी. हमरा लागऽता कि हमरा हस्तक्षेप के बिना तू एह काम के कर लेबऽ. राज्यन के अलग रखे अउर कांग्रेस के अवहेलना अउर स्टेट कांफ्रेंस के विचार पऽ हम पहिलहीं 'हरिजनÓ में लिख चुकल बानी कि कवनो स्टेट एसोसिएशन चाहे मंडल तोहार समिति के संज्ञान में लेले बिना अपना स्तर पऽ कवनो कदम नइखे उठा सकत. अगर तू हमरा से कहबऽ तऽ हम एह दिशा में कवनो प्रयास कऽ सकऽतानी. हम पहिलहीं जइसन तोहरा अपना विचार से अवगत करवावत रहऽब. हम काल्ह ग्वालियर के लोगन से कहनी कि तू आपन समिति बना सकेलऽ, अगर ओहिजा बढिय़ा ढंग से काम करे. आखिरकार हम कश्मीर ना जा सकनी. शेख अब्दुल्ला अउर उनकर साथी हमरा राजकीय अतिथि बने के विचार से सहमत नइखन होत. अपना पहिले के अनुभव पऽ भरोसा करत हम राज्य के प्रस्ताव के शेख अब्दुल्ला के सहमति लेवे के बाद स्वीकार कइनी, बाकिर हम देखनी कि हम गलती करत रहनी. एही खातिर हम राज्य के आतिथ्य स्वीकार करे के बजाए शेख अब्दुल्ला के आतिथ्य स्वीकार कइनी. एकरा से राज्य के शर्मिंदगी के अहसास भइल होखी. एकरा चलते हम ओह यात्रा के निरस्त कऽ देनी. हमरो मन में एह बात खातिर अपराधबोध होखत रहे कि हम दोहरा मूर्खता कइले बानी. एगो तऽ तोहरा बिना ओहिजा जाए के बारे में सोचल अउर राज्य के प्रस्ताव स्वीकार करे से पहिले शेख से अनुमति ना लेनी. हम सोचले रहनी कि हम राज्य के एह प्रस्ताव के स्वीकार कऽ के लोगन के कुछ सेवा कऽ सक ऽब. हमरा ई स्वीकार करहीं के पड़ी कि शेख अउर ओकर साथियन के संपर्क में आ के हमरा खुशी ना भइल. उनका हम सबसे ढेर अविवेकी लउकी ला. खान साहब उनका साथे तर्क कइले, बाकिर उनकर बातचीत निरुद्देश्ये रहे. तोहार सीलोन यात्रा बहुते सफल रहे. एकरा तत्काल परिणाम से ढेर फर्क नइखे पड़ऽत. सालेह तय्यबी तोहरा बर्मा भेजे खातिर हमरा से कहले बाड़े. एंड्रयू तोहरा बारे में दक्षिण अफ्रीका के संदर्भ में सोच रहल बाड़े. सीलोन में कांग्रेस के एगो प्रतिनिधिमंडल भेजे के ख्याल अचानके हमरा मन में आइल रहे. बाकी दू गो के योजना एकरपरिणाम के धेयान में रखत बनावे लगल रहनी.हमरा उमेद बा कि जब हम मिलब, तू तरोताजा होइबऽ अउर कृष्णा अपना काम में मस्त.
- बापू

robotstxt: allowed

filter: keep


text:
फिफा
फिफा (फ्रांसीसी: Fédération Internationale de Football Association) जे के भोजपुरी में कहल जाई: अंतराष्ट्रिय फुटबॉल सम्मेलन के महासंघ Fédération Internationale de Football Association के संक्षिप्त रुप ह FIFA (फिफा), जौन एगो अन्तराष्ट्रिय संगठन ह जौन अंतराष्ट्रिय फुटबॉल खेल के नियंत्रक ह, (फुटबॉल संघ भी कहाला)। इ संगठन के मुख्य कार्यालय ज्युरिख, स्वीट्जरलैंड में स्थित बा आ इका हाल के सबसे उच्चाधिकारी सेप ब्लाटर बानी। फिफा विश्व के सबसे बड़ फुटबॉल प्रतियोगिता के आयोजन करेला, आ इ सब में सबसे प्रसिद्ध प्रतियोगिता ह फिफा विश्वकप, जौन 1930 में शुरु भईल रहल। फिफा के स्थापना 21 मई 1904 में पेरिस में भईल रहल आ अभी इमें 208 गो राष्ट्रिय संघ सदस्य बाड़न। इ संघ के कार्यालयी भाषा अंग्रेजी, फ्रंसीसी, जर्मन आ स्पेनिश बा।
फिफा के सबसे शक्तिशाली अंग ह फिफा कांग्रेस, जौन एगो सभा ह जौन प्रतिनिधी लोगन के द्वारा बनल बा जें में प्रत्येक संघ के सदस्य बाड़न। कांग्रेस एक साल में एक बार एगो बैठक करावेला, आ 1998 से एगो अन्य बैठक हर साल करा रहल बा। फिफा के नियम में फेर बदल खाली कांग्रेस false.


text:
दूसर इतिहास 32 (Awadhi Bible: Easy-to-Read Version)
दूसर इतिहास 32
Awadhi Bible: Easy-to-Read Version (ERV-AWA)
अस्सूर क राजा यहूदा पइ कब्जा करत ह
32 इ सबइ चिजियन क पाछे हिजकिय्याह बहोत बिस्सास पूर्वक कार्य किहस। अस्सूर क राजा सन्हेरीब यहूदा देस पइ हमला करइ आवा। सन्हेरीब अउर ओकर फउज किला क बाहेर डेरा डाएस। उ इ एह बरे किहस कि उ नगरन क जीतइ चाहत रहा। 2 हिजकिय्याह जानत रहा कि उ यरूसलेम, एह पइ हमला करइ आवा ह। 3 तब हिजकिय्याह आपन अधिकारियन अउर फउज क अधिकारियन स सलाह लिहस। उ पचे एकमत होइ गएन कि यरूसलेम क बाहेर क सोतन क पानी रोक दीन्ह जाइ। ओन अधिकारियन अउर फउज क अधिकारियन हिजकिय्याह क मदद किहन। 4 बहोत स लोग एक संग आएन अउर झरनन अउर सोतन क जउन नगर क बीच स होइके बहत रहेन, रोक दिहन। उ पचे कहेन, “अस्सूर क राजा क हिआँ आए पइ बहोत जियादा पानी नाहीं मिली।” 5 हिजकिय्याह यरूसलेम क पहिले स जियादा मजबूत बनाएस। इ उ इ तरह किहस: उ देवार क टूटे हींसन क फुन बनवाएस। उ देवारन पइ मीनारन बनाएस, उ पहली देवार क बाहेर दूसर देवार बनवाएस। उ फुन पुरान यरूसलेम क पूरब कइँती दूसर देवार बनवाएस। उ अनेक हथियार अउर ढारन बनवाएस। 6-7 हिजकिय्याह फउज क अधिकारियन क लोगन क अधीच्छक होइ बरे चुनेस। उ एन अधिकारियन स नगर दुआर क बाहेर खुली जगह मँ मिला। हिजकिय्याह ओन अधिकारियन स सलाह किहस अउर ओनका उत्साहित किहस। उ कहेस, “मजबूत अउर साहसी बना। अस्सूर क राजा या ओकरे संग क बिसाल फउज स जिन डेरावा, न ही ओहसे चिन्ता ह्वा। अस्सूर क राजा क लगे जउन सक्ती अहइ ओहसे भी बड़की सक्ती हम लोगन क संग अहइ! 8 अस्सूर क राजा क लगे सिरिफ मनई अहइँ। किन्तु हम लोगन क संग यहोवा, आपन परमेस्सर अहइ। हमार परमेस्सर हमार मदद करी। उ हमार जुद्ध खुद लड़ी।” इ तरह यहूदा क राजा हिजकिय्याह लोगन क उत्साहित किहस अउर ओनका पहिले स जियादा सक्तीसाली होइ क अनुभव कराएस।
9 अस्सूर क राजा सन्हेरीब अउर ओकर सारी फउज लाकीस नगर क लगे डेरा डाए पड़ी रही ताकि उ पचे एका हराइ सकइँ। तउ उ यरूसलेम मँ यहूदा क राजा हिजकिय्याह क लगे अउर यहूदा क सबहिं लोगन क लगे आपन अधिकारियन पठएस। सन्हेरीब क अधिकारियन हिजकिय्याह अउर यरूसलेम क सबहिं लोगन क बरे एकठु सँदेसा लइ आएन।
10 उ पचे कहेन, “अस्सूर क राजा सन्हेरीब इ कहत ह: ‘तू केहमाँ बिस्सास करत अहा जउन तोहमाँ यरूसलेम मँ जुद्ध क स्थिति मँ ठहरब सिखावत ह 11 हिजकिय्याह तू पचन्क मूरख बनावत ह। तू पचन्क यरूसलेम मँ ठहरे रखइ क बरे धोखा दीन्ह जात अहइ। इ तरह तू पसे भूख पियास स मार जाब्या। हिजकिय्याह तू पचन्स करत ह, “यहोवा, हमार परमेस्सर हम क अस्सूर क राजा स बचाई।” 12 हिजकिय्याह खुद यहोवा क ऊँच जगहियन अउर वेदियन क हटाएस ह। उ यहूदा अउ यरूसलेम क तू लोगन स कहेस कि तू लोगन क सिरिफ एक वेदी पइ उपासना करइ अउर सुगन्धि बारइ चाही। 13 निहचइ ही, तू पचे जानत अहा कि मोर पुरखन अउर मइँ दूसर देसन क लोगन क संग का किहेउँ ह दूसर देसन क देवता अपने लोगन क नाहीं बचाइ सकेन। उ सबइ देवता मोका ओनके लोगन अउ ओकर देसन क नस्ट करइ स नाहीं रोक सकतेन। 14 मोर पुरखन ओन देसन क नस्ट किहन। कउनो भी अइसा देवता नाहीं जउन मोहसे अपने लोगन क नस्ट होइ स बचाइ लेई। एह बरे का तू सोचत ह कि तोहार देवता तोहका मोसे बचाइ लेई? 15 हिजकिय्याह क तू पचन्क मूरख बनावइ अउर गुमराह करइ जिन द्या। ओह पइ बिस्सास न करा काहेकि कउनो रास्ट्र या राज्ज क कउनो देवता कबहुँ हम स या हमरे पुरखन स अपने लोगन क बचावइ मँ समर्थ नाहीं भवा ह। एह बरे इ जिन सोचा कि तोहार देवता मोका तू पचन्क नस्ट करइ स रोक लेइ।’”
16 अस्सूर क राजा क सेवक लोग एहसे भी बुरी बातन यहोवा परमेस्सर अउ परमेस्सर क सेवक हिजकिय्याह क खिलाफ कहेन। 17 अस्सूर क राजा अइसे पत्र भी लिखेस जउन इस्राएल क यहोवा परमेस्सर क अपमान करत रहेन। अस्सूर क राजा ओन पत्रन मँ स जउन कछू लिखा रहा उ इ अहइ: “दूसर राज्जन क देवता मोहसे नस्ट होइ स अपने लोगन क न बचाइ सकेन। उहइ तरह हिजकिय्याह क परमेस्सर अपने लोगन क मोरे जरिये नस्ट कीन्ह जाइ स नाहीं रोक सकत।” 18 तब अस्सूर क राजा क सेवक यरूसलेम क ओन लोगन पइ जोर स नरियानेन जउन नगर क देवार पइ रहेन। ओन सेवकन उ समइ हिब्रू भासा क प्रयोग किहन जब उ पचे देवार पइ क लोगन क बरे नरियानेन। अस्सूर क राजा क ओन सेवकन इ सब एह बरे किहन कि यरूसलेम क लोग डरि जाइँ। उ पचे उ सबइ बातन एह बरे कहेन कि यरूसलेम नगर पइ अधिकार कइ सकइँ। 19 उ अधिकारियन ओन देवतन क बिरूद्ध बुरी बातन कहेन जउन संसार क लोगन दुआरा पूजा जात रहेन। उ सबइ देवता सिरिफ अइसी चिजियन अहइँ जेनका मनइयन अपने हाथे स बनाएन ह। इहइ तरह ओन अधिकारियन भी यरूसलेम क परमेस्सर क खिलाफ बुरी बातन कहेन।
20 राजा हिजकिय्याह अउ आमोस क पूत यसायाह नबी इ समस्या क बारे मँ पराथना किहन। उ पचे जोर स सरग क गोहराएन। 21 तब यहोवा अस्सूर क राजा क खेमे मँ एक ठु सरगदूत क पठएस। उ सरगदूत अस्सूर क फउज क सब अधिकारियन, प्रमुखन अउर फउजियन क मार डाएन। एह बरे अस्सूर क राजा अपने देस मँ अपने घर लउट गवा अउर ओकर लोग ओहसे बहोत लजानेन। उ अपने देवता क मन्दिर मँ गवा अउर उहइ क पूतन मँ स कउनो ओका हुवाँ तरवार स मार डाएस। 22 इ तरह यहोवा हिजकिय्याह अउर यरूसलेम क लोगन क राजा सन्हेरीब अस्सूर क राजा अउर सबहिं दूसर लोगन स बचाएस। यहोवा हिजकिय्याह अउर यरूसलेम क लोगन क देखभाल किहस। 23 बहोत स लोग यरूसलेम मँ यहोवा क बरे भेट लिआएन। उ पचे यहूदा क राजा हिजकिय्याह क लगे कीमती चिजियन लइ आएन। उ समइ क पाछे सबहिं रास्ट्र हिजिय्याह क सम्मान दिहन।
24 ओन दिन हिजकिय्याह बहोत बेराम पड़ा अउर मउत क निचके रहा। उ यहोवा स पराथना किहस। यहोवा हिजकिय्याह स बोला अउर ओका एकठु चीन्हा दिहस। 25 मुला हिजकिय्याह क हिरदइ घमण्ड स भरि गवा एह बरे उ परमेस्सर क वृपा बरे परमेस्सर क धन्नवाद नाहीं किहस। इहइ कारण अहइ कि परमेस्सर हिजकिय्याह अउ यरूसलेम अउ यहूदा क लोगन पइ कोहाइ गवा। 26 मुला हिजकिय्याह अउ यरूसलेम मँ रहइवाले लोग आपन हिरदइ अउ जिन्नगी क बदल दिहेन। उ पचे बिनम्र होइ गएन अउर घमण्ड करब तजि दिहन। एह बरे जब तलक हिजकिय्याह जिअत रहा यहोवा क किरोध ओह पइ नाहीं उतरा।
27 हिजकिय्याह क बहोत धन अउ सम्मान प्राप्त रहा। उ चँदी, सोना, कीमती रतन, मसालन, ढारन अउर दूसरी कीमती चिजियन क रखइ बरे महल बनाए रहेन। 28 हिजकिय्याह लोगन क जरिये पठए गए अनाज, नवा दाखरस अउ तेल क बरे भण्डारण भवन बनाएन। ओकरे लगे गोरुअन क बरे पसु-सालन अउर भेड़िन क बरे भेड़-सालन रहिन। 29 हिजकिय्याह बहोत स नगर भी बनाएस अउर ओका अनेक गोरुअन क झुण्ड अउ भेड़िन क रवेड़न मिलिन। परमेस्सर हिजकिय्याह क बहोत जियादा धन दिहस। 30 इ हिजकिय्याह ही रहा जउन यरूसलेम मँ गिहोन सोते क ऊपरी जलधारन क उद्गमन क रोकेस अउर ऍकर जलधारन क नगर क भीतर स दाऊद नगर क पच्छिम क कइँती मोड़ दिहेस। अउर हिजकिय्याह ओन सब मँ सफल रहा जउन कछू उ किहस।
31 कउनो समइ बाबुल क प्रमुखन हिजकिय्याह क लगे दूत पठएन। ओन दूतन एक चमत्कारिक चिन्ह क बारे मँ पूछेन जउन रास्ट्रन मँ परगट भवा रहा। [a] जब उ पचे आएन तउ परमेस्सर हिजकिय्याह क अकेले छोड़ दिहस जेहसे कि उ अपनी जाँच कइ सकइ अउर उ सब कछू जान सकइ जउन हिजकिय्याह क हिरदइ मँ रहा।
32 हिजकिय्याह क बाकी कामन अउर कइसे उ यहोवा क पिरेम किहस क विवरण आमोस क पूत यसायाह नबी क दर्सन ग्रन्थ अउर यहूदा अउ इस्राएल क राजा लोगन क इतिहास क किताब मँ लिखा भावा ह। 33 हिजकिय्याह मरा अउ अपने पुरखन क संग दफनावा गवा। लोग हिजकिय्याह क उ पहाड़ी पइ दफनाएन जहाँ दाऊद क पूतन क कब्रन अहइँ। जब उ मरा तउ यहूदा क सबहिं लोग अउ यरूसलेम क रहइवालन हिजकिय्याह क सम्मान दिहन। हिजकिय्याह क जगह पइ पनस्से नवा राजा भवा। मनस्से हिजकिय्याह क पूत रहा।
- दूसर इतिहास 32:31 ओन दूतन … भवा रहा लखा यसायाह 38:1-8
Awadhi Bible: Easy-to-Read Version Copyright © 2005 World Bible Translation Center


text: मुंबई। अब एकरा के मीडिया में दोबारा छाये के बेचैनी कहीं, या महाराष्ट्र के राजनीति में आपन उख़डत पांव संभारे के कोशिश, या फिर कुछ अउर, लेकिन महाराष्ट्र नवनिर्माण सेना के प्रमुख राज ठाकरे एक बेर फेर उत्तर भारतीयन के खिलाफ अपशब्दन के प्रयोग करत ओह लोगन के सबक सिखाए के धमकी देले बाडन। एह बेर ऊ मुंबई के ऑटो रिक्शा वालन के कथित मनमानी के मुद्दा बनावत कहलन कि "मीटर में गड़बड़ी करे वाला अउर सवारियन से बदतमीजी करे वाला ज्यादातर ऑटो चालक यूपी-बिहार के होला, अउर अगर ई लोग आपन मनमानी जारी राखल, त राज ठाकरे एह लोगन के अपना ताकत के एहसास करा दिहें।"


text:
एह एलबम के बारे में बतावत प्रभुनाथ राय एकरा के अश्लीलता के खिलाफ लडाई के एगो हिस्सा बतवलन। ऊ कहलन कि भोजपुरी में अश्लीलता ना कबो रहे, ना बा, आ नाही कबो रही। कुछ मतिभ्रम लोग जरुर ओकरा के फैलाये के कोशिश कइ रहल बाटे, लेकिन वइसन गायकन के लोग जल्दिये भूला जाला। प्रभुनाथ राय एह एलबम खातिर भोजपुरिया म्यूजिक अउर भोजपुरिया डॉट कॉम के प्रयासन के सराहना भी कइलन।
एह मौका पर मौजूद भोजपुरिया म्यूजिक के मुख्य कार्यकारी अधिकारी सुधीर कुमार एकरा के भोजपुरी संगीत खातिर एगो ऐतिहासिक पल बतवलन। “भोजपुरी संगीत में अश्लीलता के उलटी गिनती अब शुरु हो गइल बाटे। हमनी के प्रयास बा कि ज्यादा से ज्यादा लोगन तक हमनी का एह तरह के साफ-सुथरा संगीत पहुँचाईं, ताकि आम लोगन के मन में भोजपुरी संगीत के पुन:प्रतिष्ठित कइल जा सको। हमनी के प्रयास बा कि लोग अपना घर में भी भोजपुरी गीत सुन सको,” सुधीर कुमार कहलन।
नवका पीढी के लोकप्रिय गायक पंकज प्रवीण के गीतन से सजल एह एलबम में कुल आठ गाना बा. जवन कि रिलिज भइला से पहिले ही काफी चर्चित हो चुकल बाटे। मूलत: रोमांटिक थीम पर बनल एह एलबम में पारिवारिक आ सामाजिक विषयन पर कई गो गीत बा। एह एलबम के “पहिला पहिला प्यार”, “चाहत में सनम” आ “सोनू जी के पापा” जइसन गीत एकरा रिलीज से पहिलहीं लोगन के जुबान पर चढ चुकल बाटे। एह एलबम के बारे में एकर निर्माता नवीन भोजपुरिया के कहनाम बा कि ई एलबम भोजपुरी संगीत के दशा आ दिशा बदले में सक्षम साबित होई।
एकरा प्रोमो का वजह से इंटरनेट के दुनिया में काफी प्रचलित हो चुकल पंकज प्रवीण एकरा रिलीज से काफी उत्साहित बाडन। “हमरा भरोसा बा कि भोजपुरी के भूलाये में लागल नवका पीढी खातिर ई एलबम ओह लोगन के अपना माटी के संगीत से जुडे के प्रेरणा दी,” पंकज प्रवीण कहलन। बहुत जल्दी ही एकर कॉलर ट्यून सभ प्रसिद्ध मोबाइल ऑपरेटर के नेटवर्क पर भी उपलब्ध हो जाई।
भोजपुरी गीतन में व्याप्त अश्लीलता के खिलाफ मुहिम में भोजपुरिया म्यूजिक के एह प्रयास में सुरेन्द्र पाण्डेय के सुमधुर संगीत से सजल एह एलबम में रउआ के भोजपुरी लोकधुन का संगे पाश्चात्य संगीत के प्रभाव सुने के मिली। अपना रिलीज के पहिले ही काफी चर्चा आ चुकल एह एलबम के विमोचन समारोह में जय भोजपुरी डॉट कॉम के कुछ स्थानीय सदस्यन के अलावा भारी संख्या में मीडियाकर्मी मौजुद रहलन।


text:
पीएम कइलन सुधारन के वकालत
एजेंसी | नई दिल्ली, सितंबर 22, 2012 10:52
प्रधानमंत्री मनमोहन सिंह केंद्र सरकार के हाले में आर्थिक सुधारन पऽ कइल कइल गइल फैसला के बचाव करते कहलन कि देश-विदेश में निवेशकन के विश्वास के मजबूत करे खातिर कड़ा फैसला कइल जरूरी रहे. टेलीविजन पऽ राष्ट्र के सम्बोधित करत प्रधानमंत्री विपक्ष पऽ देश के बरगलावे के आरोप लगवलन अउर लोगन से नहोरा कइलन कि ऊ उनका नेतृत्व में भरोसा बनवले रहे.
प्रधानमंत्री ने शुक्रवार के कहलन, " कड़ा फैसला लेवे के घड़ी आ गइल बा. एकरा खातिर हमरा राउर भरोसा, राउर समझ आ राउर सहयोग के जरूरत बा." प्रधानमंत्री वर्तमान परिस्थितियन के तुलना 1991 से कइलन, जब देश में आर्थिक सुधार शुरू कइले रहन. ऊ कहलन, "हमनी ओह जगह पऽ बानी, जहवां हमनी अपना विकास दर के धीमापन के उलट सकत बानी. हमनी के वैश्विक अउर घरेलू वातावरण में निवेशकन के विश्वास के जगावे के जरूरत बा. हाले में लिहल गअल निर्णय एकरा खातिर बहुत जरूरी रहे."
मनमोहन सिंह के उद्बोधन तृणमूल कांग्रेस के केंद्र सरकार से समर्थन वापसी के पत्र राष्ट्रपति के सउंपे के बाद आइल बा. प्रधानमंत्री कहलन कि 1991 में केहू भारत के कर्जा ना दीहल चाहत रहे. ऊ कहलन, "आजु हमनी ओह दौर से नइखी गुजर रहल. बाकिर लोग के भरोसा हमनी के अर्थव्यवस्था में खत्म होखे, एकरा से पहिले हमनी के जरुर कार्रवाई करे के चाही." प्रधानमंत्री ओह आशंका के खारिज कऽ दीहलन कि मल्टीब्रांड खुदरा क्षेत्र में प्रत्यक्ष विदेशी निवेश (एफडीआई) से छोट व्यापारियन के नुकसान पहुंची. ऊ कहलन कि संगठित रीटेल चेन पहिले से अपना देश में मौजूद बा. ऊ कहलन, "छोट व्यापारियन के सफाया के आशंका पूरा तरे आधारहीन बा."
प्रधानमंत्री डीजल के दाम बढ़ावे के भी जायज ठहरवलन. ऊ कहलन कि घाटा के भरपाई खातिर डीजल के दाम में प्रति लीटर 17 रुपया के वृद्धि करे के जरूरत रहे अउर सरकार एकर कुछे हिस्सा आम आदमी के कंधा पऽ डालले बा. उ इहो कहलन कि भारी मात्रा में डीजल के उपयोग बड़हन कार अउर स्पोर्ट्स यूटिलिटी वाहन में हो रहल बा , जवन अमीर लोग चाहे कम्पनियन के पास बा तऽ का सरकार के उनके रियायत दे के भारी वित्तीय घाटा वहन करे के चाही." ऊ कहलन कि डीजल अउर रसोई गैस के कीमतन में हाले के बढ़ोजरी के बाद भी देश में एकर कीमत पाकिस्तान, श्रीलंका, बांग्लादेश अउर नेपाल जइसन देश से कम बा. ऊ कहलन, "पेट्रोलियम उत्पादन पऽ कुल रियायत अबहिनो 160 हजार करोड़ रुपये होई. ई स्वास्थ्य अउर शिक्षा पऽ संयुक्त रूप से होखे वाला खर्च से अधिक बा.
Previous Story
Next Story


text:
देश के शेयर बाजारन में सोमवार के शुरुआती कारोबार में तेजी के रुख रहल.
देश के शेयर बाजारन में आजु बुधवार के शुरुआती कारोबार में गिरावट के रुख देखल गइल.
सप्ताह के पहिला कारोबारी दिन सोमवार के देश के शेयर बाजारन मे बढ़त के साथ खुले के बाद गिरावट के रुख देखल गइल. बम्बई स्टॉक एक्सचेंज (बीएसई) के 30 शेयरन वाला संवेदी सूचकांक सेंसेक्स तेजी के साथ 17,438.68 पऽ खुलल.
सप्ताह के अंतिम कारोबारी दिन शुक्रवार के देश के शेयर बाजारन में तेजी के रुख बनल बा. बम्बई स्टॉक एक्सचेंज (बीएसई) के 30 शेयरन वाला संवेदी सूचकांक सेंसेक्स तेजी के साथ 17,134.61 पऽ खुलल.
देश के शेयर बाजार सप्ताह के पहिले कारोबारी दिने सोमवार के बढ़त के साथे बंद भइल. प्रमुख सूचकांक सेंसेक्स 131.47 अंकन के बढ़त के साथे 17318.81 पऽ जबकि निफ्टी 39.15 अंकन के बढ़त के साथे 5248.15 पऽ बंद भइल.
एशियाई बाजार में मजबूत रूख के बीच संस्थागत अउर खुदरा निवेशकन के लिवाली से बंबई शेयर बाजार के सेंसेक्स आजु शुरूआती कारोबार में करीब 105 अंक के बढ़त के साथे खुलल.
देश के शेयर बाजारन में सप्ताह के चौथा कारोबारी दिने गुरुवार के शुरुआती कारोबार में गिरावट रहल.
देश के शेयर बाजारन में मंगलवार के उछाल दर्ज कइल गइल. प्रमुख सूचकांक सेंसेक्स 110.61 अंक के तेजी के साथे 17,207.29 पऽ अउर निफ्टी 22.05 अंक के तेजी के साथे 5,222.65 पऽ बंद भइल.
देश के शेयर बाजारन में सोमवार के भारी गिरावट दर्ज भइल. प्रमुख सूचकांक सेंसेक्स 277.16 अंक के गिरावट के साथे 17,096.68 पऽ अउर निफ्टी 90.25 अंक के गिरावट के साथे 5,200.60 पऽ बंद भइल.
देश के शेयर बाजारन में सप्ताह के पहिला कारोबारी दिने सोमवार के शुरुआती कारोबार में तेजी देखल गइल. प्रमुख सूचकांक सेंसेक्स 26.08 अंक के गिरावट के साथे 17347.76 पऽ जबकि निफ्टी 13.45 अंक के गिरावट के साथे 5277.40 पऽ खुलल.
देश के शेयर बाजार सप्ताह के अंतिम दिने शुक्रवार के गिरावट के साथे बंद भइल. प्रमुख सूचकांक सेंसेक्स 129.87 अंक के गिरावट के साथे 17273.84 पऽ अउरी निफ्टी 41.55 अंक के गिरावट के साथे 5290.85 पऽ बंद भइल.
आईसीआईसीआई बैंक अउर पंजाब नेशनल बैंक सहित कई बैंक गुरुवार के ऋण अउर जमा प ब्याज दर में कटौती के घोषणा कइले.
देश के शेयर बाजार में गुरुवार के तेजी रहल. प्रमुख सूचकांक सेंसेक्स 111.32 अंक के बढ़त के साथ 17,503.71 अउर निफ्टी 32.40 अंक के बढ़त के साथे 5,332.40 प बंद भइल.
देश के शेयर बाजारन में गुरुवार के शुरुआती कारोबार में मिललजुलल रुख रहल . प्रमुख सूचकांक सेंसेक्स 40.50 अंक के बढ़त के साथे 17432.89 प जबकि निफ्टी 20.65 अंक के बढ़त के साथे 5320.65 प खुलल.
मुद्रास्फीति में नरमी अउर दोसर एशियाई बाजारन में तेजी के रुख के बीचे निधि अउर छोट निवेशकन के लिवाली से बांबे स्टॉक एक्सचेंज के सेंसेक्स 198 अंक मजबूती के साथे खुलल. तीस शेयरन वाला सेंसेक्स 198.14 अंक मजबूत होके 16,387.50 अंक पऽ खुलल. पिछिला दू सत्र में एकरा में करीब 152 अंक के बढ़त दर्ज कइल गइल रहे.


text:
परिवर्तन एक स्वाभाविक प्रक्रिया है जो समय के साथ साथ होता रहता है। यह परिवर्तन सकारात्मक भी हो सकता है और नकारात्मक भी।इंसान के बदलते व्यवहार पर पूर्वाञ्चल और बिहार की लोकप्रिय बोली भोजपुरी मे मेरी मम्मी द्वारा लिखा गया तथा क्रान्ति स्वर पर पूर्व प्रकाशित यह आलेख साभार यहाँ पुनः प्रस्तुत है--------------------------------------------------------------
हमार भईय्या जब रेल से घरे आवत रहलन तब ट्रेन में उनकर साथी लोगन कहलन कि हमनी के त बहुत तरक्की कर ले ले बानी सन.आज हमनी के देश त आजादी के बाद बहुत प्रगतिशील हो गइल बा.पहिले के जमाना में त घोडा गाडी ,बैल गाडी में लोग सफर करत रहलन लेकिन अब त पूरा महीना दिन में समूचा देश विदेश घूम के लोग घरे लौटी आवेला .आजकल त This,That,Hi,Hello के जमाना बा. कोई पूछे ला कि how are you ?त जवाब मिले ला fine sir /madam कह दिहल जाला .कपड़ा ,लत्ता ,घर द्वार गाडी-घोडा फैशन हर जगह लोगन में त हमही हम सवार बा. आज त तरक्की के भर-मार बा.पर अपना पन से दूर-दराज बा.कोई कहे ला हमार फलनवा नेता बाडन त कोई कहे ला अधिकारी बाडन कोई प्राब्लम बा त हमरा से कहअ तुरन्ते सालव हो जाईल तनी चाय पानी के खर्चा लागी.बाकी त हमार फलनवा बडले बाडन निश्चिन्त रहअ .खुश रहअ ,मस्त रहअ मंत्री,नेता अधिकारी बस जौन कहअ सब हमरे हाथे में बाडन .बात के सिलसिला अउर आगे बढित तब तक स्टेशन आ गईल .सब के गंतव्य आ गईल .अब के बतीआवेला सबे भागम्भागी में घरे जाय के तैयारी करत रहे अब बिहान मिलब सन .भाईबा त बात आगे बढ़ी आउर बतिआवल जाई सब कोई आपन आपन रास्ता नाप ले ले.रात हो गईल रहे सवारी मिले में दिक्कत रहे हमार भइया धीरे धीरे पैदल घरे के ओरे बढ़त रहलन त देखलन कि आर ब्लाक पर एगो गठरी-मोटरी बुझाई.औरु आगे बढ़लन त देखलन कि एगो आदमी गारबेज के पास बईठलबा थोडा औरु आगे उत्सुकता वश बढले त देखले कि ऊ आदमी त कूड़ा में से खाना बीन के खाता बेचारा भूख के मारल .अब त हमार भयीआ के आंखि में से लोर चुए लागल भारी मन से धीरे धीरे घरे पहुचलन दरवाजा हमार भौजी खोलली घर में चुपचाप बइठ गइला थोड़े देरे के बाद हाथ मुंह धो कर के कहलन की" आज खाना खाने का जी नही कर रहा है. आफिस में नास्ता ज्यादा हो गया है ,तुम खाना खा लो कल वही नास्ता कर लेंगे.भाभी ने पूछा बासी ,हाँ तो क्या हुआ कितनों को तो ऐसा खाना भी नसीब नहीं होता.हम तो सोने जा रहे हैं बहुत नींद आ रही है."
परन्तु बात त भुलाव्ते ना रहे कि आज तरक्की परस्त देश में भी लोगन के झूठन खाये के पड़ता आज हमार देश केतना तरक्की कइले बा .फिर एक सवाल अपने आप में जेहन में उठे लागल कि भ्रष्टाचार ,बलात्कार,कालाबाजारी,अन्याय-अत्याचार ,चोरी-चकारी में इन्सान के 'मैं वाद' में पनप रहल बा .ई देश के नागरिक केतना आगे बढलबा अपने पूर्वज लोगन से?
भोरे-भोरे जब बच्चा लोगन उठल अउर नास्ता के टेबुल पर बइठल त कहे लागल "ये नहीं खायंगे वो नहीं खायेंगे"त ब हमार भइया रात के अंखियन देखल विरतांत कहलन त लड़कन बच्चन सब के दिमाग में बात ऐसन बइठ गईल अउर सब सुबके लगलन सन .जे खाना मिले ओकरा प्रेम से खाई के चाही न नुकर ना करे के चाही .प्रेम से खाना निमको रोटी में भी अमृत बन जा ला.अब त लडकन सब के ऐसन आदत पडी गईल बा .चुप-चाप खा लेवेला अगर बच्चन सब के ऐसन आदत पड़जाई त वक्त-बे वक्त हर परिस्थिति के आज के नौजवान पीढी सामना कर सकेला .जरूरत बाटे आज सब के आँख खोले के मन के अमीर सब से बड़ा अमीर होला.तब ही देश तरक्की करी.इ पैसा -कौड़ी सब इहे रह जाई
एगो गीत बाटे -"कहाँ जा रहा है तू जाने वाले ,अपने अन्दर मन का दिया तो जला ले."
आज के इ तरक्की के नया दौर में हमनी के संकल्प लिहीं कि पहिले हमनी के इन्सान बनब.-वैष्णव जन तो तेने कहिये .................................................................के चरितार्थ करब.


text:
रामसुख लाल हमेसा नीमन सोचेलन अउर नीमन करेलन भी, बाकिर सब बात में उनकरा अपयसे काहें मिलेला? उनकर पत्नी गुस्सा के कहेली, ''रउआ चुपचाप घर में काहे ना बइठीं ना, सब जगह बेमतलब के लुप-लुप पहुंच जाइला आ ओइसने बातो करे लागीं ला. एकरा से राउर इज्जत दू कौड़ी के हो गईल बा अउर दूसरा लोग के नजर में हमहूं हल्का पड़ गईल बानी.''
बाकिर रामसुख लाल प एकर कौनो असर नईखे अउर जिनगी के उनकर सफर अबाध गति से जारी बा. अब एकरा खातिर केहू का करी कि उनकर आवाज भारी मोट अउर बुलंद बा अउर सुख आ दु:ख दूनो स्थिति में ऊ समान स्वर में कडु़वा सच के साथे कुछ अईसन अनर्गल बोल देबेलन, जेकरा में बिन मांगल सलाह भी होला. ऊ गप्पबाज त नईखन अउर राजनीति प बहस कइल भी उनका नीक ना लागेला, बाकिर दूर से उनकर अकेला आवाज सुनके भी अइसन महसूस होला कि दू-तीन व्यक्ति बहस कर रहल बा. शायद कुछ अइसने गुण के कारण लोग उनका राज के कौनो बात बतावे से परहेज करे लन आ कवनो अदिमी उनका से गुप्त सलाह मशविरा कइल ना चाहे. सभे जानत बा कि धीमा स्वर में ऊ बोल ना सकेलन अउर बिन बोले ऊ रह ना सकिहन आ कुछो अंड-बंड जरूर बोल दिहन जेकरा से चारों तरफ डुगडुगी पिट जाई.
ऊ एगो मशहूर मेडिकल कंपनी के सेल्स एजेंट रहलन, बाकिर पहिले साल में ऊ एतना अच्छा बिजनेस कईलन कि जल्दीये उनकरा के एरिया मैनेजर के पद प प्रोन्नत कर दीहल गईल. अचरज बा कि कंपकंपा देवे वाला अइसन गंभीर आवाज के धनी आ अप्रिय अउर गैरजरूरी सच बोल के पर्याप्त अपयश अर्जित करे वाला व्यक्ति डॉक्टरन के बिरादरी में एतना सफल कइसे हो गईल! एगो मशहूर डॉक्टर के एह संबंध में ई राय बा कि 'देखीं ए साहब, ई शख्स पचहत्तर फीसदी गैरजरूरी बात करेलन, बाकिर बाकी पच्चीस फीसदी जे कुछ कहे-बतावेलन, ऊ शुद्ध सोना होवेला. दवा के बारे में जवन भी सूचना देबेलन, एकदम सही होला, कबो कवनो धोखाधड़ी नाहीं. हम आंख मूंद के उनका प विश्वास करीं ला. फेरु इहो सोचीं कि रोग-शोक के मनहूस जिनगी बा हमार, ओकरा में हमरो के कुछ राहत आ मनोरंजन के जरूरत होला-त उनकराआवे से ई सब हमरा के मिल जाला, चहल-पहल अलग. देखीं एह दुनिया में हर आदमी काफी फालतू बात करेला, बाकिर जब एगो सच्चा आदमी आपन गोल्डेन आवाज में इहे बात करेला, हमनी के बड़ा सुहावन लागेला.
बाकिर घर, ससुराल आ समाज के अउरी लोगन के अइसन राय नइखे. कुछ समय पहिले रामसुख लाल अपना ससुराल गइल रहलन. उहां भी सास, ससुर आ साला सभे उनकराआगमन से डेराइल रहे, कि कवनो अइसन बात ना बोला जाए, जेकरा से पड़ोसियन के बीच उनकरखानदान के इज्जत में बट्टा लाग जाए. जब ऊ नाश्ता करे लगलन, त सासुजी भगवान से मौन प्रार्थना करत रही कि ऊ उनकरे अविवाहित लइकी के संबंध में कवनो सवाल ना कर बइठस. बात ई बा कि मीता के शादी चार-पांच बरिस से तय ना हो पावत रहे आ ऊ लोग काफी परेशान रहे. शायद भगवान उनकर प्रार्थना सुन लिहलन, काहें कि रामसुख लाल एहर-ओहर के अइसन बात कइलन जेकरा से कवनो नुकसान ना होला. बाकिर जब ऊ विदा होवे खातिर उठलन, त पता ना कइसे उनके आपन साली मीता के इयाद आ गइल. फेर का रहे, एगो काफी बुलंद आवाज आंगन, आकाश आ मुहल्लन में गूंज उठल.
'मीता के शादी तीन-चार साल से लाग-लाग के क ट जात रहे, फेर त ना नू कट गईल?'
एह बेतुकी आ फालतू बात से सासुजी के चेहरा फक पड़ गइल. ऊ डेरा के अगल-बगल देखली, फेर काफी धीमा आवाज में संक्षेप में सूचना दीहली कि एगो जगह बात चलत बा आ पूरा उम्मीद बा. शायद रामसुख लाल के एकरा से संतोष ना भइल आ जाए के पहिले टिप्पणी जड़ दिहलन- का करब, जमनवे अइसन आ गइल बा. जेकरा पासे पइसा कौड़ी नइखे, उनकर एमए पास सुंदर लइकी भी बिन बिआहे घरे बइठल रह जाई. रउआ लोग भी त ऊंचा ओहदा के अफसर चाहतानी! ई ना कि आपन हैसियत के बराबर के कवनो विचारवान क्लर्क ढूंढ के शादी तय कर दीं. बाकिर का करब, आज एगो मामूली क्लर्क भी त गल्ला भर के पइसा मांगता. रउआ लोग भी मीता के घर में बइठा के सड़ावत बानीं, अरे क वनोकान्वेंट स्कूल में टीचरी त दिला दीहीं. स्कूल त बरसाती घास नियन गली-गली खुल गइल बा. दू-चार सौ जवन भी मिली, पाउडर आ सेंट-वेंट के खर्चा निकली अउर तबीयत भी बहली.'
हे भगवान्! दुनिया भर के ताकत त इनके कंठ में बा. अइसे बोल रहल बाड़े जइसे सौ गो लाउडस्पीकर एक साथे बोलत होखे. सासुजी उनका जाये के बाद रो के बुदबुदाए लगली. ई घर के बड़ दमाद हउवनï! ऊ दमाद दूसर होखेला जे ससुराल में धीमे बोलेला आ आपन आ अपना ससुराल, दूनों के इज्जत केे रक्षा करेला. बाकिर एकरा से इनका का मतलब? दूसरा के इज्जत नीलाम कइला के बाद त पेट के पानी पचेला.
रामसुख लाल के दूसरका विशिष्टï पहचान बा कि अटल कंजूस हवन. निश्चय ही ई सुख आ दु:ख के मौका प पहुंच के ओकरा मोताबिक शाब्दिक ऊर्जा खर्च करेले. बाकिर रुपया पैसा खरचे में इंहा के दोसरे नजरिया ह. कहीं रिस्तेदारी में कबो मिठाई के डिब्बा आ शादी बिआह में पांच रुपया से अधिक के नेवता आ शगुन देहले होखीं. ई देखे आ सुने के कबो नइखे मिलल. इंहा के साफ-सुथरा पोशाक में हाथ हिलावत आइला आ हाथ हिलवते रूखसत हो जाइला. एकरा प केहू कही का, तबो एक आध आदमी त मिलिए जाला जे नीचे मुंह क के एगो अंगुली के संकेत के बाद कहिये देला कि बड़ा घाघ हउवन. कछुआ के खोल जइसन कवनों चीज के असर ना होखे. महिला लोग कबो-कबो एक-दूसरा के देख के मटकी मारके बड़ा हंसे लागेली सन. गजब के बात त ई भइल कि ई लाइलाज कंजूस आ आपन इकलौता इंजीनियर बेटा के शादी एगो गरीब खानदान के शिक्षित बेटी से कर देहले बाड़े, जेकरा के लइका पसंद करत रहे. कवनो लेन-देन के बगैर समारोह सादगी से संपन्न भइल. प एह प आम लोग के राय ई बा कि अइसन मक्खीचूस दहेज ना ले, संभवे नइखे. सादगी-वादगी त नाटक बा.
शादी के बाद एगो उनकर मुंहलगुआ साला चेतन छेड़ देहले. जीजा, सुनतानी रउआ बड़ा खजाना मिलल बा.अकेले पचा लेहनी आ डकरबो ना कइनीं.
रामसुख लाल एकर बुरा ना मानेनी, बाकिर कहकहा लगा के स्वयं मसखरी प उतर आवे ले. उहां के कहकहा बड़ा अनमोल होला, जइसे गंभीर जुकाम में केहु गुनगुना पानी के गरारा करत होखे, त उहां के नहला प दहला लगाइले-घर भर देवर, भतार से ठट्ठा जाके अपना बहिन से पूछीं, सब कुछ मालूम हो जाई.
कुछ समय बाद के बात ह, एक दिन रामसुख लाल अपना ससुराल पहुंच के, बिना कवनो भूमिका के बोलले कि मीता के शादी खातिर तइयार हो जाएके, एगो बड़ा हीरा लइका मिल गईल बा. बीएससी पास बा आ रेलवे में ड्राइवर के नौकरी में चुना गइल बा. सुंदर बा, विचारवान बा, ओकर आ मीता के जोड़ी खूब अच्छा होई. कवनो झंझट के बात नइखे. बस एक दूसरा के पसंद कईला के बात बा.
ए राम, खलासी-ड्राइवर!' सासु जी मत्थे के आंचल के कुछ आगे खींच के असंतोष प्रकट कर दिहनीं. रामसुख लाल जोर के कहकहा लगा के आपन राय प्रकट कइलन, जइसे लाउडस्पीकर प बोलल जात होखे, आज हमरा समझ में आ गइल कि रउरे चिक-चिक से मीता के शादी तय नइखे हो पावत. राउर ई सोचल ठीक बा कि मीता सुंदर आ सुकांत बाड़ी. एमए पास बाड़ी आ बीएससी पास लइका के पहिले ट्रेनिंग के क्रम में इंजिन प खलासी के जइसन काम करे के पड़ी. सही मायने में त ड्राइवर ऊ बाद में बनीहन आ कुछ साल के बाद तरक्की करिहें त फोरमैन बनिहें. अम्मा जी, रउआ ई सोचीं कि अब अइसन दमाद मिल गइला के बाद रउआ परिवार के चारो धाम के इच्छा पूरा हो जाई. अगर रुपया-पइसा के कमी के बात सोचतानी त चिन्ता कइला के बात नइखे. खुशी-खुशी जेतना संभव हो सके खर्च करब आ बाकी के जिम्मा हमार. अगर लइकी के घर में बइठावे के होखे त साफ-साफ बतार्इं....एही बुलंद आवाज में अप्रिय स्पष्टïवादिता से आतंकित होके सासुजी अपना मालिक के तरफ देखली आ पति भी ओही अंदाज में पत्नी के घुड़क दिहले आ ऊ बीच में कुछुओ ना बोल पवली. एकरा बाद रूकावटे ना भइल आ शादी भी कुछ समय के बाद तय हो गइल. बाकिर एकर श्रेय भी रामसुख लाल के ना मिलल. उल्टे पीठ पाछे उनकरा विरुद्घ अफवाह जइसन फुसफुसाहट चले लागल, जइसन ताज ओहिसन शोभा. जइसन खुद फालतू आ फटीचर बाड़े ओहिसने लइका ढूंढ के लेआइल बाड़े. आपन इकलौता इंजीनियर बेटा के शादी एगो गरीब खानदान के शिक्षित बेटी से कर देले बाड़े, जेकरा के लइका पसंद करत रहे. रामसुख लाल हमेसा नीमन सोचेलन अउर नीमन करेलन भी, बाकिर सब बात में उनकरा अपयसे काहें मिलेला? उनकर पत्नी गुस्सा के कहेली, ''रउआ चुपचाप घर में काहे ना बइठीं ना, सब जगह बेमतलब के लुप-लुप पहुंच जाइला आ ओइसने बातो करे लागीं ला. एकरा से राउर इज्जत दू कौड़ी के हो गईल बा अउर दूसरा लोग के नजर में हमहू हल्का पड़ गईल बानी.''
बाकिर रामसुख लाल प एकर कौनो असर नईखे अउर जिनगी के उनकर सफर अबाध गति से जारी बा. अब एकरा खातिर केहू का करी कि उनकर आवाज भारी मोट अउर बुलंद बा अउर सुख आ दु:ख दूनो स्थिति में ऊ समान स्वर में कडु़वा सच के साथे कुछ अईसन अनर्गल बोल देबेलन, जेकरा में बिन मांगल सलाह भी होला. ऊ गप्पबाज त नईखन अउर राजनीति प बहस कइल भी उनका नीक ना लागेला, बाकिर दूर से उनकर अकेला आवाज सुनके भी अइसन महसूस होला कि दू-तीन व्यक्ति बहस कर रहल बा. शायद कुछ अइसने गुण के कारण लोग उनका राज के कौनो बात बतावे से परहेज करे लन आ कवनो अदिमी उनका से गुप्त सलाह मशविरा कइल ना चाहे. सभे जानत बा कि धीमा स्वर में ऊ बोल ना सकेलन अउर बिन बोले ऊ रह ना सकिहन आ कुछो अंड-बंड जरूर बोल दिहन जेकरा से चारों तरफ डुगडुगी पिट जाई.
ऊ एगो मशहूर मेडिकल कंपनी के सेल्स एजेंट रहलन, बाकिर पहिले साल में ऊ एतना अच्छा बिजनेस कईलन कि जल्दीये उनकरा के एरिया मैनेजर के पद प प्रोन्नत कर दीहल गईल. अचरज बा कि कंपकंपा देवे वाला अइसन गंभीर आवाज के धनी आ अप्रिय अउर गैरजरूरी सच बोल के पर्याप्त अपयश अर्जित करे वाला व्यक्ति डॉक्टरन के बिरादरी में एतना सफल कइसे हो गईल! एगो मशहूर डॉक्टर के एह संबंध में ई राय बा कि 'देखीं ए साहब, ई शख्स पचहत्तर फीसदी गैरजरूरी बात करेलन, बाकिर बाकी पच्चीस फीसदी जे कुछ कहे-बतावेलन, ऊ शुद्ध सोना होवेला. दवा के बारे में जवन भी सूचना देबेलन, एकदम सही होला, कबो कवनो धोखाधड़ी नाहीं. हम आंख मूंद के उनका प विश्वास करीं ला. फेरु इहो सोचीं कि रोग-शोक के मनहूस जिनगी बा हमार, ओकरा में हमरो के कुछ राहत आ मनोरंजन के जरूरत होला-त उनकराआवे से ई सब हमरा के मिल जाला, चहल-पहल अलग. देखीं एह दुनिया में हर आदमी काफी फालतू बात करेला, बाकिर जब एगो सच्चा आदमी आपन गोल्डेन आवाज में इहे बात करेला, हमनी के बड़ा सुहावन लागेला.
बाकिर घर, ससुराल आ समाज के अउरी लोगन के अइसन राय नइखे. कुछ समय पहिले रामसुख लाल अपना ससुराल गइल रहलन. उहां भी सास, ससुर आ साला सभे उनकराआगमन से डेराइल रहे, कि कवनो अइसन बात ना बोला जाए, जेकरा से पड़ोसियन के बीच उनकरखानदान के इज्जत में बट्टïा लाग जाए. जब ऊ नाश्ता करे लगलन, त सासुजी भगवान से मौन प्रार्थना करत रही कि ऊ उनकरे अविवाहित लइकी के संबंध में कवनो सवाल ना कर बइठस. बात ई बा कि मीता के शादी चार-पांच बरिस से तय ना हो पावत रहे आ ऊ लोग काफी परेशान रहे. शायद भगवान उनकर प्रार्थना सुन लिहलन, काहें कि रामसुख लाल एहर-ओहर के अइसन बात कइलन जेकरा से कवनो नुकसान ना होला. बाकिर जब ऊ विदा होवे खातिर उठलन, त पता ना कइसे उनके आपन साली मीता के इयाद आ गइल. फेर का रहे, एगो काफी बुलंद आवाज आंगन, आकाश आ मुहल्लन में गूंज उठल.
'मीता के शादी तीन-चार साल से लाग-लाग के क ट जात रहे, फेर त ना नू कट गईल?'
एह बेतुकी आ फालतू बात से सासुजी के चेहरा फक पड़ गइल. ऊ डेरा के अगल-बगल देखली, फेर काफी धीमा आवाज में संक्षेप में सूचना दीहली कि एगो जगह बात चलत बा आ पूरा उम्मीद बा. शायद रामसुख लाल के एकरा से संतोष ना भइल आ जाए के पहिले टिप्पणी जड़ दिहलन- का करब, जमनवे अइसन आ गइल बा. जेकरा पासे पइसा कौड़ी नइखे, उनकर एमए पास सुंदर लइकी भी बिन बिआहे घरे बइठल रह जाई. रउआ लोग भी त ऊंचा ओहदा के अफसर चाहतानी! ई ना कि आपन हैसियत के बराबर के कवनो विचारवान क्लर्क ढूंढ के शादी तय कर दीं. बाकिर का करब, आज एगो मामूली क्लर्क भी त गल्ला भर के पइसा मांगता. रउआ लोग भी मीता के घर में बइठा के सड़ावत बानीं, अरे क वनोकान्वेंट स्कूल में टीचरी त दिला दीहीं. स्कूल त बरसाती घास नियन गली-गली खुल गइल बा. दू-चार सौ जवन भी मिली, पाउडर आ सेंट-वेंट के खर्चा निकली अउर तबीयत भी बहली.'
हे भगवान्! दुनिया भर के ताकत त इनके कंठ में बा. अइसे बोल रहल बाड़े जइसे सौ गो लाउडस्पीकर एक साथे बोलत होखे. सासुजी उनका जाये के बाद रो के बुदबुदाए लगली. ई घर के बड़ दमाद हउवनï! ऊ दमाद दूसर होखेला जे ससुराल में धीमे बोलेला आ आपन आ अपना ससुराल, दूनों के इज्जत केे रक्षा करेला. बाकिर एकरा से इनका का मतलब? दूसरा के इज्जत नीलाम कइला के बाद त पेट के पानी पचेला.
रामसुख लाल के दूसरका विशिष्टï पहचान बा कि अटल कंजूस हवन. निश्चय ही ई सुख आ दु:ख के मौका प पहुंच के ओकरा मोताबिक शाब्दिक ऊर्जा खर्च करेले. बाकिर रुपया पैसा खरचे में इंहा के दोसरे नजरिया ह. कहीं रिस्तेदारी में कबो मिठाई के डिब्बा आ शादी बिआह में पांच रुपया से अधिक के नेवता आ शगुन देहले होखीं. ई देखे आ सुने के कबो नइखे मिलल. इंहा के साफ-सुथरा पोशाक में हाथ हिलावत आइला आ हाथ हिलवते रूखसत हो जाइला. एकरा प केहू कही का, तबो एक आध आदमी त मिलिए जाला जे नीचे मुंह क के एगो अंगुली के संकेत के बाद कहिये देला कि बड़ा घाघ हउवन. कछुआ के खोल जइसन कवनों चीज के असर ना होखे. महिला लोग कबो-कबो एक-दूसरा के देख के मटकी मारके बड़ा हंसे लागेली सन. गजब के बात त ई भइल कि ई लाइलाज कंजूस आ आपन इकलौता इंजीनियर बेटा के शादी एगो गरीब खानदान के शिक्षित बेटी से कर देहले बाड़े, जेकरा के लइका पसंद करत रहे. कवनो लेन-देन के बगैर समारोह सादगी से संपन्न भइल. प एह प आम लोग के राय ई बा कि अइसन मक्खीचूस दहेज ना ले, संभवे नइखे. सादगी-वादगी त नाटक बा.
शादी के बाद एगो उनकर मुंहलगुआ साला चेतन छेड़ देहले. जीजा, सुनतानी रउआ बड़ा खजाना मिलल बा.अकेले पचा लेहनी आ डकरबो ना कइनीं.
रामसुख लाल एकर बुरा ना मानेनी, बाकिर कहकहा लगा के स्वयं मसखरी प उतर आवे ले. उहां के कहकहा बड़ा अनमोल होला, जइसे गंभीर जुकाम में केहु गुनगुना पानी के गरारा करत होखे, त उहां के नहला प दहला लगाइले-घर भर देवर, भतार से ठट्ठा जाके अपना बहिन से पूछीं, सब कुछ मालूम हो जाई.
कुछ समय बाद के बात ह, एक दिन रामसुख लाल अपना ससुराल पहुंच के, बिना कवनो भूमिका के बोलले कि मीता के शादी खातिर तइयार हो जाएके, एगो बड़ा हीरा लइका मिल गईल बा. बीएससी पास बा आ रेलवे में ड्राइवर के नौकरी में चुना गइल बा. सुंदर बा, विचारवान बा, ओकर आ मीता के जोड़ी खूब अच्छा होई. कवनो झंझट के बात नइखे. बस एक दूसरा के पसंद कईला के बात बा.
ए राम, खलासी-ड्राइवर!' सासु जी मत्थे के आंचल के कुछ आगे खींच के असंतोष प्रकट कर दिहनीं. रामसुख लाल जोर के कहकहा लगा के आपन राय प्रकट कइलन, जइसे लाउडस्पीकर प बोलल जात होखे, आज हमरा समझ में आ गइल कि रउरे चिक-चिक से मीता के शादी तय नइखे हो पावत. राउर ई सोचल ठीक बा कि मीता सुंदर आ सुकांत बाड़ी. एमए पास बाड़ी आ बीएससी पास लइका के पहिले ट्रेनिंग के क्रम में इंजिन प खलासी के जइसन काम करे के पड़ी. सही मायने में त ड्राइवर ऊ बाद में बनीहन आ कुछ साल के बाद तरक्की करिहें त फोरमैन बनिहें. अम्मा जी, रउआ ई सोचीं कि अब अइसन दमाद मिल गइला के बाद रउआ परिवार के चारो धाम के इच्छा पूरा हो जाई. अगर रुपया-पइसा के कमी के बात सोचतानी त चिन्ता कइला के बात नइखे. खुशी-खुशी जेतना संभव हो सके खर्च करब आ बाकी के जिम्मा हमार. अगर लइकी के घर में बइठावे के होखे त साफ-साफ बतार्इं....एही बुलंद आवाज में अप्रिय स्पष्टïवादिता से आतंकित होके सासुजी अपना मालिक के तरफ देखली आ पति भी ओही अंदाज में पत्नी के घुड़क दिहले आ ऊ बीच में कुछुओ ना बोल पवली. एकरा बाद रूकावटे ना भइल आ शादी भी कुछ समय के बाद तय हो गइल. बाकिर एकर श्रेय भी रामसुख लाल के ना मिलल. उल्टे पीठ पाछे उनकरा विरुद्घ अफवाह जइसन फुसफुसाहट चले लागल, जइसन ताज ओहिसन शोभा. जइसन खुद फालतू आ फटीचर बाड़े ओहिसने लइका ढूंढ के लेआइल बाड़े. आपन इकलौता इंजीनियर बेटा के शादी एगो गरीब खानदान के शिक्षित बेटी से कर देले बाड़े, जेकरा के लइका पसंद करत रहे.


text:
सुननी हऽ आज अखबार के छुट्टी बा, बाकिर हमनीके तऽ कबो छुट्टी ना मिलेला अउर ना ही हम मजदूरन खातिर चलत कवनो योजना के बारे में कुछ पता बा . ई कहनाम बा गोमती नगर में बनत एगो बहुमंजिला इमारत में काम करे वाला एगो अइसन मजदूर के जे अपना बहिन के बियाह खातिर दिन-रात मेहनत करत बा. भवन निर्माण, कल-कारखाना अउर लघु उद्योग में लागल मजदूर अपना मेहनत से उद्योगपतियन के किस्मत चमकावेले, बाकिर उनका अउर उनकर परिवार के भविष्य अंधकारे में बा.
गोमती नगर में काम करे वाला अजय एकलौता अइसन मजदूर नइखन जेकरा के अपना बहिन के चिंता होखे. उनका जइसन लाखों कामगार बाड़न , जेकरा में केहू के आपन बहिन के बियाह करे के बा , तऽ केहूके भाई के पढ़ावे के बा, केहूके अपना मांई के इलाज खातिर पइसा चाहीं. उनके तऽ दिनभर काम कइला पऽ 150 रुपया मिलेला, जवन रोटीए दाल में खतम हो जाला.
सरकारी योजना के बारे में पूछला पऽ उ कहलस कि सरकारी योजना के बारे में हमके का पता बा, ऑफिस के चकर काटला से तऽ आच्छा बा कि आपन मेहनत-मजदूरी कइल जाउ.
सरकार के ओर से जवन योजना कामगारन खातिर चलत बानी , ओकरा में दुर्घटना के दौरान मउत पऽ एक लाख, स्थाई विकलांगता पऽ 75 हजार , मेधावी छात्र पुरस्कार के तौर पऽ दू से 12 हजार रुपया तक मिलेला. एकरा अलावा बेटी के बियाह खातिर 20 हजार अउर आवास खातिर 45 हजार रुपया देवे के प्रावधान बा. योजना तऽ बा, बाकिर उनका बारे में कामगारन के कुछ खास पता नइखे. मजदूर दिवस के मौका पऽ राजधानी में विधानसभा के सामने कर्मचारी, मजदूर आ सामाजिक कार्यकर्ता धरना पऽ बैइठल बाड़न अउरी सांझ के कैंडिल लाइट मार्च के आयोजनो कइल गइल बा.


text:
भारतीय खिलाड़ी सायना नेहवाल आजु लंदन ओलम्पिक के बैडमिंटन के मेहरारुअन के प्री-क्वार्टर फाइनल मैच में आपन चुनौती पेश करीहन. अइसना में सभे के निगाहें उनके ऊपर लागल बा. एकरा अलावा कइगो दोसर भारतीय अलग-अलग स्पर्धाओं में आपन चुनौती पेश करीहन.
लंदन ओलम्पिक भले ही 27 जुलाई से शुरू हो रहल बा बाकिर उहंवा के माहौल में ढले खातिर भारतीय मुक्केबाजन के दल आज भिनसहरे ओहिजा खातिर रवाना हो गइल.
यूरो कप फुटबाल के फाइनल में रविवार के इटली के 4-0 से पछाड़ के स्पेन लगातार दूसरा बेर एह प्रतियोगिता में आपन जीत दर्ज कइले बा. एकरे साथे स्पेन तीनगो बड़हल प्रतियोगिता के फाइनल लगातार जीत के इतिहास रचले बा.
स्पेन के राफेल नडाल सर्बिया के नोवाक जोकोविक के हराकर बरिस के दूसरा ग्रैंड स्लैम फ्रेंच ओपन के पुरुष एकल खिताब जीतले बाड़े. रिकार्ड सातवीं बार चैम्पियन बने वाला नडाल विश्व के सर्वोच्च वरीयता प्राप्त खिलाड़ी जोकोविक के 6-4, 6-3, 2-6, 6-5 से हरवले.
एम.ए. चिदम्बरम स्टेडियम में आईपीएल में सोमवार के खेलल गइल मुकाबला में कोलकाता नाइटराइडर्स चेन्नई सुपरकिंग्स टीम के पांच विकेट से हरा देहलस. एह जीत के बाद नाइटराइडर्स टीम 13 अंक के साथे अंक तालिका में दूसरा स्थान पऽ बिया.
पिछला कुछ मुकाबलन में जीत के विजय रथ पऽ सवार दिल्ली डेयरडेविल्स टीम मंगलवार के सवाई मानसिंह स्टेडियम में राजस्थान रॉयल्स के खिलाफ दूसर जीत दर्ज करे उतरी. दूसरा ओर, राहुल द्रविड़ के कप्तानी वाला रॉयल्स टीम पिछला हार के हिसाब बराबर करे के कोशिश करी.
भारत के सर्वोच्च वरीयता प्राप्त महिला बैडमिंटन खिलाड़ी सायना नेहवाल इंडिया ओपन सुपर सीरीज टूर्नामेंट से बाहर हो गइल बाड़ी. सायना के गुरुवार के दूसरा दौर में कोरिया के युओन जू बेई 21-19, 21-10 से हरा देहले.
मंगलवार के सुब्रत रॉय सहारा स्टेडियम में पुणे वॉरियर्स अउर दिल्ली डेयरडेविल्स आमने-सामने होंइहें. ए मुकाबला में दिल्ली के कप्तान वीरेंद्र सहवाग हर हाल में शनिवार के मिलल हार के हिसाब पुणे के कप्तान सौरव गांगुली से चुकता करल चहिहें.
बल्लेबाजी में तिलकरत्ने दिलशान अउर अब्राहम डिविलियर्स के शानदार प्रदर्शन से सवाई मानसिंह स्टेडियम में सोमवार के रॉयल चैलेंजर्स बैंगलोर, राजस्थान रॉयल्स के 46 रन से हरा देहलस.
विस्फोटक बल्लेबाज क्रिस गेल के धुआंधार पारी के बदौलत रॉयल चैलेंजर्स बैंगलोर टीम किंग्स इलेवन पंजाब के पांच विकेट से हरा देहलस. गेल 56 गेंद पऽ 87 रन के पारी खेललन. ए पारी गेल आठ चौका अउर चार छक्का लगवलन. गेल के मैन ऑफ द मैच चुनल गइल
पंजाब क्रिकेट संघ स्टेडियम में शुक्रवार के किंग्स इलेवन पंजाब के सूरमा रॉयल चैलेंजर्स बैंगलोर से भिडि़हें. कोलकाता नाइटराइडर्स से मुकाबला हार चुकल किंग्स इलेवन पंजाब जीत के इरादा से उतरी.
दिग्गज बल्लेबाज केविन पीटरसन (नाबाद 103) के शतक से दिल्ली डेयरडेविल्स गुरुवार के फिरोजशाह कोटला मैदान में डेक्कन चार्जर्स के पांच विकेट से हरा देहलस. दिल्ली डेयरडेविल्स नौ टीमन के तालिका में पहिला स्थान पऽ आ गइल बिया.
वीरेंद्र सहवाग के कप्तानी वाला दिल्ली डेयरडेविल्स टीम गुरुवार के फिरोजशाह कोटला मैदान प डेक्कन चार्जर्स के हराके लगातार तीसरी जीत दर्ज करे के प्रयास करी. डेयरडेविल्स अपना दू मुकाबला में चेन्नई सुपर किंग्स अउर मुम्बई इंडियंस के पटखनी देले बा.
चिन्नास्वामी स्टेडियम में मंगलवार के खेलल गइल इंडियन प्रीमियर लीग (आईपीएल) के लीग मुकाबला में मुम्बई इंडियंस टीम रॉयल चैलेंजर्स बैंगलोर के नौ विकेट से हरा दीहलस.
बॉलीवुड किंग मानल जाए वाला शाहरुख खान के आखिकार सौरव गांगुली याद अइलें. आईपीएल टीम कोलकाता नाइट राइडर्स (केकेआर) के सह-मालिक शाहरुख खान घरेलू मैदान ईडन गार्डन्स प डेक्कन चार्जर्स प मिलल जीत प बेहद खुशी जतवलें


text:
Come, let's do something for Bhojpuri...
लाइसेंस नइखे, लेकिन जारी बा खेल...
पटना। का रउआ दिल में कवनो टीवी चैनल से जुडे के इच्छा बा? का रउआ कवनो अभिनेता, कलाकार, निर्माता या निर्देशक बानी? अगर हाँ, त ई रिपोर्ट राउर आँख खोल सकेले। पटना आ लखनऊ के कुछ लोग टीवी चैनल चलाये के दावा करता, जेकरा लगे नाही टीवी चैनल चलाये के लाइसेंस बा, नाही पूंजी, लेकिन ऊ लोग हर पल शिकार के तलाश में बइठल बा कि केहु मिलो, त ओकरा से कुछ पइसा लिहल जाव। अगर रउआ भी अइसन कवनो गिरोह के शिकार भइल बानी, त आपन अनुभव हमनी के जरुर बताईं।
अगर रउआ के याद होई, त तीन-चार साल पहिले भी "पूर्वा टीवी" नाम से एगो चैनल आइल रहे, जवन कि कई लोगन के करोडों रुपया लेके मार्केट से गायब हो गइल। पिछला 2 साल से पूर्वा टीवी में ही काम करे वाला कुछ कर्मचारी लोग मिल के "हमनी भोजपुरिया टीवी" के नांव से एगो अउर चैनल खोले के दावा कइ रहल बाटे, अउर एकरा नाम पर भी कई लोगन के चूना लगावल जा रहल बाटे। एह चैनल के निदेशक के नाम आज ले सामने ना आइल, लेकिन संजय लालटन, अरविन्द सिंह अउर 2-4 लोग सामने नजर आयेला, जेकि कई गो फिल्मकारन अउर कलाकारन के खुब सपना देखवता।
एह ड्रामा के शुरुआत भइल 2009 में, जब ई लोग 15 अगस्त से चैनल के शुरु करे के घोषणा कइल। चैनल के नांव पर कुछ कलाकारन से शुभकामना संदेश ले लिहल गइल (अब केहु चैनल के नांव पर शुभकामना मांगी, त केहु भी दे दी), अउर ओकरे के देखा के आपन प्रमाणिकता के साबित करे के लगातार कोशिश कइल गइल। कुछ दिन बाद त बकायदा पटना में एगो ऑफिस भी लिया गइल, ओकरा बाद हर केहु के मौका देवे के वादा कइल बहुत आसान हो गइल। एक के बाद एक लोग एह लोगन के जाल में फंसत गइल, अउर ई लोग धीरे-धीरे आगे बढत गइल।
एह सारा प्रकरण में एगो मजेदार बात इहो रहल कि कुछ वेबसाइटन के माध्यम से चलावल जा रहल एह कंपनी के वेबसाइट भी एही बिचे 2 बेर बदल गइल, लेकिन केहु ध्यान ना दिहल। एगो भोजपुरी के वेबसाइट त 2-3 महीना पहिले एह चैनल पर आये वाला एगो कार्यक्रम के बैनर अपना मुखपृष्ठ पर भी लगा दिहलस, बिना ई सोचले कि आखिर जवना चैनल के ही अस्तित्व नइखे, ओकर कार्यक्रम कहाँ आवत होई? काल्ह एह चैनल द्वारा एगो प्रेस-विज्ञप्ति भी भेजल गइल, जवना में चैनल जल्दिये शुरु होखे के बात कहल गइल रहे, अउर कई गो वेबसाइटन पर ई खबर लाग भी गइल, बिना ई सोचले कि बिना लाइसेंस के चैनल एह देश में आखिर चली कइसे?
जब हमनी का एह बारे में भारत सरकार के सूचना प्रसारण मंत्रालय से संपर्क कइनी जा, त पता चलल कि "हमनी भोजपुरिया टीवी" नांव से कवनो चैनल के लाइसेंस नइखे दिहल गइल। सूचना अउर प्रसारण मंत्रालय अपना वेबसाइट के माध्यम से हमनी के लाइसेंसी चैनलन के एगो सूची भी उपलब्ध करवलस, जवना में एह चैनल के नांव कहीं ना रहे। अगर केहु भी चाहो, त हमनी का ऊ सूची उपलब्ध करा सकेनी। एह चैनल के वेबसाइट पर एकरा के भारतीय उपग्रह INSAT 4A से संचालित बतावल जाता, लेकिन ओह सैटेलाइट पर से संचलित चैनलन के लिस्ट में भी एकर नांव नइखे। कहे के मतलब साफ बा कि ना ई चैनल बा, नाही कबो शुरु होई।
वइसे सबसे मजेदार बात पता चलल भारत सरकार के कॉरपोरेट अफेयर्स मंत्रालय से, अउर ऊ बात इ रहे कि लोग भले ही एकर ऑफिस दिल्ली में बता रहल बाटे, लेकिन एह कंपनी के रजिस्टर्ड कार्यालय पटना में बा। ओह से बेसी आश्चर्य के बात ई पता चलल कि एह कंपनी के अधिकृत पूंजी मात्र 5 लाख के बा, अउर ओह में से 2 लाख के ही शुल्क अदा कइल गइल बाटे। एतना कम पूंजी आधार वाला कवनो कंपनी त टीवी चैनल के लाइसेंस खातिर आवेदन भी ना कर सकेले, त फेर लाइसेंस होखे के सवाले कहाँ पैदा होता? एहिजा ई बतावल जरुरी बा कि भारत में टीवी चैनल के लाइसेंस खातिर आवेदन देवे से पहिले राउर कंपनी के अधिकृत पूंजी डेढ करोड रुपया होखे के चाहीं। जाहिर बा, चैनल चलावल एह कंपनी के बूता के बाहर के चीज बा।
सूचना प्रसारण मंत्रालय के एगो वरिष्ठ अधिकारी के अनुसार एह मामला के जानकारी ओह लोगन के आजे मिलल बा, अउर एह दिशा में मंत्रालय कार्यवाही करी। अगर एह मामला में केहु के कवनो दस्तावेज चाहीं, त हमनी से संपर्क कइल जा सकेला। अउर अगर केहु का लगे कुछ कहे के बा, या सफाई देवे के बा, त हमनी का चाहेब कि ऊ लोग कागज का संगे सामने आके बात करो। भोजपुरिया डॉट कॉम द्वारा आम जनता से ई अपील कइल जा रहल बाटे कि एह तरह के मामला में तनी संभल के डील करो, ना त काफी नुकसान उठाये के पड सकेला।
साभार: भोजपुरिया डॉट कॉम
Views: 17
एडमिन जी प्रणाम,
एगो आँख खोलेवाला आलेख..खासकर ओह लोग खातिर जे ग्लैमर के दुनिया में जाए खातिर कुछु करे के तैयार बा..आ जेकरा आगा पीछा कुछुवो सवाचे के सूझ नईखे...बहुत बहुत धन्यवाद.
जय भोजपुरी
एडमिन जी प्रणाम आ जय भोजपुरी
पत्रकारिता आ वोहु मे खोजी प्रत्रकारिता बहुत कम देखे के मिलेला , आ उहो भोजपुरी मे ! भोजपुरी मे जहवा आजु काल्हु लोग चमचई करे मे लागल बा ओजुगे भोजपुरिया डाट काम एतना बडहन खुलासा कईलस ई अपने आप मे बहुत बडहन बात बा !
आ हम एह कदम आ एह खोज खातिर रवुआ के आ पुरा टीम के बधाई देत बानी ।
सांच पे कबो आंच ना आवेला ई सुनले रहनी हा लेकिन भोजपुरी खातिर कबो सांच पे आंच ना आवे दिहल जाई ई देख रहल बानी ।
ढोंगी लोगन के पर्दाफास से ले के चोर आ गिरहकट लोगन के देखवला से ले के अब एह कुल्ही फ्राडन के उघारल अपने आप मे एगो बहुत बडहन आ प्रशंसनीय काम बा जवन भोजपुरिया डाट काम कई रहल बिया ।
एह फ्राड चैनल के असलियत देखावे खातिर बहुत बहुत धन्यवाद !
एकरा के आ एकरा से जुडल हर वोह जाना के जे बिना देखले बुझले समझले एकर परचार परसार करत बाडे , जेल मे ठुंसे के चाही , फ्राड के मुकदमा दायर होखे के चाही ।
धन्यवाद आ फेरु से बधाई बा ।
जय भोजपुरी
एह फ्राड चैनल के असलियत देखावे खातिर बहुत बहुत धन्येबाद
जय भोजपुरी
जय भोजपुरी आ प्रणाम ADMIN JEE
सही जानकारी .........
वैसे हम ग्लेमर जगत से नईखी ,लेकिन का जनि कबो मन कई देवो ...........अब त फूक के गोड़ राखे के पड़ी .......
जय हो... सुने में इहो आइल ह कि जेतना लोगन से ई लोग पहिला बेर मिलत रहे, ओकरा के एगो टी-शर्ट और टोपी जरुर भेंट करत रहे, जवना में "हमनी भोजपुरिया टीवी" के लोगो लागल रहत रहे। कहे के मतलब ई कि टोपी जरुर पहिरावल जात रहे... ;) तबो ना जाने काहें लोगन के बुझात ना रहे कि "टोपी" पहिनाये के कोशिश हो रहल बाटे...
एडमिन जी,परनाम आ जय भोजपुरी!
ई खुलासा से बहुत लोग आपन जेब कटाए से बच जाई. वईसे भी टीवी आ फिलिम के दुनिया में फ्राड में आसानी से लोग फंस जायेलन.
बच के भईया.
जय भोजपुरी.
Comment
© 2012 Created by Admin.


text:
प्रणाम आ जय भोजपुरी,
जय भोजपुरी डॉट कॉम के पहिला स्थापना दिवस समारोह के तुरंत बाद वेबसाइट के कुछ वरिष्ठ सदस्य लोग मिल के भोजपुरिया माटी के लाल डा. राजेन्द्र प्रसाद के जन्मभूमि जीरादेई (सिवान) पर उनुका जन्मदिन के आसपास एगो विशाल समारोह के कल्पना कइल। एगो छोट ख्वाब जवन कि एहिजा हमनी के चौपाल में शुरु भइल, ओकरा के मूर्त रुप देवे खातिर हमनी के वरिष्ठ सदस्य श्री संजय कुमार सिंह जी "आईं, चलल जाव जीरादेई...
" नाम से एगो डिस्कशन शुरु कइले रहनी, जवना पर काफी लोगन के उत्साहवर्द्धक सुझाव आइल।
ओही सुझाव के आधार पर कार्यक्रम के एगो रुपरेखा बनावल गइल बाटे, जवन कि निचे दिहल जा रहल बा: कार्यक्रम के तारीख : 5 दिसम्बर 2010
दिन में 12:00 बजे - कार्यक्रम के उदघाटन
1:00 से 2:00 बजे - बतकही (विषय: "देशरत्न के भाषा आ माटी के उपेक्षा काहें?")
नया पीढी के भोजपुरी बोले खातिर उत्साहित करे के उद्देश्य से एह बतकही में कुछ बुद्धिजीवी लोगन के अलावा सिवान स्थित सभ स्कूल-कॉलेज के विधार्थियन के भागीदारी रही।
2:00 से 4:00 बजे - कवि सम्मलेन अउर अलंकरण समारोह
4:30 से कार्यक्रम के अंत ले - सांस्कृतिक कार्यक्रम
(प्रसिद्ध भोजपुरी लोकगायकन अउर स्थानीय कलाकारन द्वारा)
एक कार्यक्रम के बाद बाहर से ओहिजा आ रहल सदस्यन खातिर रात्रि-विश्राम के व्यवस्था रही. एह कार्यक्रम के संयोजक श्री संजय जी बानी, आ कार्यक्रम शुरु भइला के 3-4 दिन पहिले से हमनी के एगो आयोजन समिति जीरादेई में कैम्प करी, आ बाकी सदस्यन के ओह लोगन के फोन नम्बर उपलब्ध करा दिहल जाई। कार्यक्रम के संबंध में राउर विचार/सुझाव आमंत्रित बा।
एह से संबंधित पुरान डिस्कशन एहिजा देखल जा सकेला:
आईं, चलल जाव जीरादेई...
हमनी के प्रयास बा कि जीरादेई में होखे जा रहल ई कार्यक्रम भोजपुरी भाषा आ भोजपुरिया समाज खातिर मील के एगो पत्थर साबित होखे। हमनी का चाहब जा कि ज्यादा से ज्यादा संख्या में जय भोजपुरी परिवार के सदस्य लोग एह कार्यक्रम में शामिल होखो, आ एह ऐतिहासिक पल के साक्षी बनो। अपना गाँव में रहे वाला भाईयन के जोडला बिना हमनी के प्रयास सफल नइखे कहल जा सकत। हमनी का मिल के कोशिश कइल जाव ओह घर में एगो दिया जराये के, जहाँ सदियन से अँधेरा बा। ओह लोगन के जिनगी में कुछ खुशी के पल ले आवल जाव, जे हमनी के भाषा आ संस्कृति के अपना वास्तविक स्वरुप में सहेज के रखले बा।
आईं, भोजपुरी खातिर कुछ कइल जाव...


text:
हम समझताऽनी, पंडितन अउर नया दौर के मीडिया माफिया टीम अन्ना अउर ओकर राजनीति में आवे के फैसला के बारे में बहुत कुछ लिख देले बा. जादातर कांग्रेसी नेता खींस निपोरत अगिला घोटाला दने चल पड़ल बाड़े, जबकि सब सनकल सीना पीट-पीट के चिल्ला रहल बाड़े, 'हम तऽ तोहरा से पहिलहीं कहले रहीं!' एही खातिर हम टीम अन्ना के नयका फैसला के तर्क देत विरोध के बारे में सिद्धांत के मोताबिक बात कऽ के राउर समय नष्टï ना करऽब.
हम तऽ बस कुछ तथ्यन के मदद से मिथक तोड़े तक आपन बात के सीमित रखब. जहवां तक भारत के मध्यम वर्ग के बदलाव लावे के क्षमता अउर इच्छा के बात बा तऽ टीम अन्ना भरम के जबरदस्त शिकार हो गइल बिया. अगर ऊ सोचत बाड़े कि ई मध्यम वर्ग नैतिक, राष्ट्रभक्त, मूल्यन केमाने वाला अउर एह मामला के आगे ले जाए वाला हऽ तऽ 2014 में उनका बहुते जोरदार झटका लागी अउर उनकर सब उम्मेद पऽ पानी फिर जाई. अगर एचडीआई यानी मानव विकास सूचकांक के तर्ज पऽ लोकतंत्र के साथे मध्यम वर्ग के रिश्तन के कवनो सूचकांक होखित तऽ भारत के स्थान एचडीआई वाला 132वां चाहे 133वां पायदानो से नीचे होखित. चूंकि अरविंद केजरीवाल अउर किरण बेदी खुदे मोटा तौर पऽ मध्यम वर्गे से संबंध रखेले, एह खातिर उनका एह बात के पूरा विश्वास बा कि भारत के मध्यम वर्ग के गुस्सा (अउर मीडिया में दीवानगी के हद तक ओकर कवरेज) खुदे बदलाव ले आई. का हम उनका के भ्रमित कहनी?
पहिलका मिथक: भारत अउर भारत के मध्यम वर्ग हमेसा मिल के काम करेऽला. ई एकदम बेमतलब के बात बा. हमनी में से कुछ लोगन के खूब इयाद होखी कि 1974 में जेपी के आंदोलन के समय केतना जबरदस्त उत्साह आ ऊर्जा रहे अउर सिस्टम के खेलाफ केतना गुस्सा रहे. एहिजा तक कि इंदिरा गांधी के घोषित आपातकाल (जेकरा में कांग्रेसी नेतन अउर कई मीडिया पंडितन के एह बात के अहसास भइल कि ऊ दुनिया से सबसे बड़का चापलूस हवें), जयप्रकाश नारायण के गिरफ्तारी अउर आपातकाल के विरोध करेवाला हर शापित भारत के लोगो बदलाव के भूख के बदल ना सकले. जब इंदिरा गांधी चुनाव करा के लोकतंत्र के ऐतिहासिक योगदान देली तबो गुस्साइल मतदाता उनका अउर उनकर 'इंदिरे इंडिया हई अउर इंडिये इंदिरा हऽ' वाला पार्टी के धूल चटा देलस. बाकिर, का अइसन पूरा भारत में भइल रहे? सांच तऽ ई हऽ कि 1977 में देस के दक्षिणी राज्य इंदिरा अम्मा खातिर बड़ा संख्या में वोट देले रहल. का एकर मतलब ई बा कि दक्षिण के मतदाता राष्ट्रभक्त रहले चाहे उनका लोकतंत्र के मोकाबले तानाशाही ढेर पसंद रहे? ई तऽ बस एगो उदाहरण हऽ कि राष्ट्रीय स्तर पऽ बदलाव के ऊंच-ऊंच लहरो के ऊंच-ऊंच बात कइसे एकदमे बेमतलब बा.
दूसरका मिथक: मध्यम वर्ग सचुमच ठोस काम खातिर व्याकुल बा अउर ओकरा खातिर ऊ कुछो करे के तइयार बा. बढिय़ा! एकर सच्चाई जाने खातिर हमनी के आपातकाल के काला दिन से फास्ट फॉरवर्ड करत 26/11 तक आवे के होई. रउओ में से करीब सबके इयाद होखी कि मुंबई में भइल टीवी शो में कइसे लोग खुल के ई कह देले रहले कि ऊ इनकम टैक्स ना दीहें काहेंकि उनका सिस्टम पऽ कवनो भरोसा ना रह गइल रहे. हमरा पूरा विश्वास बा कि गेटवे ऑफ इंडिया के पास निकालल गइल ऊ सब 'मोमबत्ती रैली' रउओ लोग के इयाद होखी. अउर इहो इयाद होखी कि लोग नेतन अउर सिस्टम से केतना नाराज रहले. मीरा सयाल नाम के पढ़ल-लिखल महिला, जे एगो बैंकर रही, के लागल कि मध्यम वर्ग बदलाव लावे खातिर उतावला बा अउर एही खातिर मीरा लोकसभा चुनाव लड़े के फैसला कइली. हमरा पूरा विश्वास बा कि रउरो ऊ तमाम वेबसाइटो इयाद होखी जे मध्यम वर्ग के मुंबइकर के 'बदलाव' खातिर वोट करे खातिर जागरूक करे में जुट गइल रहे. अउर भइल का? 2009 में मतदान वाला दिने दक्षिणी मुंबई में खाली 40 फीसदी मतदान भइल. तऽ अगर टीम अन्ना के सचमुच ई लागऽता कि ई मध्यम वर्ग बदलाव लावे के फैसला कऽ चुकल बा, तऽ हम टीम अन्ना के शुभकामने दे सकऽतानी.
तीसरका आ आखिरी मिथक: मतदाता हमेसा नेतन के उनकर भ्रष्ट अउर अपराध करे वाला बर्ताव के सजा देले (एह मामिला में 'मंडल मैन' वी.पी सिंह के उदाहरण हमेसा दीहल जाला. एकरा पऽ तऽ हम दू-तीन बेर कहऽब... का सांच में? जब हिसार से ताल्लुक रखे वाले टीम अन्ना के सदस्य अरविंद केजरीवाल घोषणा कइले कि टीम अन्ना लोकसभा उप चुनाव में कांग्रेस प्रत्याशी के विरोध करी तऽ हर तरफ बिगुल बजे लागल. असल में, एगो मजबूत नैतिक शक्ति के रूप में टीम अन्ना के अंत के शुरुआत ओहिजे से भइल रहे. हिसार में हर मतदाता जानत रहे कि कांग्रेस प्रत्याशी के हार तऽ पहिलहीं से तय बा. तऽ फेर अतना ड्रामा काहें कइल गइल? अउर जब केजरीवाल एसयूवी में सवार हो के हिसार में निकलले तबो दजर्नो तथाकथित अपराध में शामिल नेता चुनाव जीतत चल गइले. बाद में देस के दोसरो प्रदेस में अइसने लोग जीतत रहले. सांच तऽ ई बा कि बेलारी वालो जीत गइले!!! बेसक, भारत के लोग भ्रष्टाचार से तंग आ चुकल बाड़े. बाकिर, ई सोचल एकदम अजीब बा कि मध्यम वर्ग के भारत के लोग पूरा देस के बदल दीहें. मौका मिली तऽ मध्यम वर्ग के भारते यातायात नियम तोड़ेला, पुलिसवालन के रिश्वत देला, स्कूल चाहे कॉलेज में दाखिला पावे खातिर कवनो दलालो के पैसा दे सकऽता (भलहीं एकरा से कवनो गरीब बच्चा के हक छिना जाव), अपना मकान पऽ एक चाहे दू मंजिल अउर बनावे खातिर स्थानीय अधिकारियन के पैसा खिलावेला, बेसर्मी से दहेज मांगेला अउर पूरा महीना में अगर काम वाली बाई कवनो छुट्टी कऽ लेले तऽ ओकर पइसो काट लेला. अइसन दोस्तन के रहते का अरविंद केजरीवाल अउर किरण बेदी के कवनो दुश्मनो के जरूरत बा? sutanu.guru@thesundayindian.com


text:
द संडे इंडियन (भोजपुरी) जानल मानल सर्वे एजेंसी इंडियन काउंसिल फॉर मार्केट रिसर्च (आईसीएमआर) के साथे भोजपुरी सिनेमा महासर्वे 2012 लेके आ रहल बा.
तेज रफ्तार के जिनगी, काम के बोझ से बढ़त तनाव आउर समय या मौका के कमी, शहरी भारतीयन के सेक्स के इच्छा आ अवसर दूनों प डाका डलले बा. टीएसआई-सी वोटर के राष्ट्रव्यापी सर्वेक्षण से भइल खुलासा.
प्रधानमंत्री के पसंदीदा उम्मीदवार
टीएसआई सी वोटर के एक्सक्लूसिव सर्वे : प्रधानमंत्री पद के पसंदीदा उम्मीदवार कौन
जनमत सर्वेक्षण ई बात के संकेत दे रहल बा कि उत्तर प्रदेश के मुख्यमंत्री मायावती के लोकप्रियता में गिरावट आइल बा. फेर भी ऊ सब से आगे बाड़ी. भारत के सबसे जादे आबादी वाला राज्य में 2012 में विधानसभा चुनाव होई. एह चुनाव में बहुजन समाज पार्टी(बसपा) के वोट में चार प्रतिशत के गिरावट आई. जेकरा वजह से विधानसभा में पार्टी के सीट में भारी कमी होखे के सम्भावना बा.
जहवां तक अगिला वित्तीय साल के बात बा, उत्तरदाता में से अधिकतर बेहद आशावादी लउकत रहन. अइसन लोग जे यथास्थिति के विकल्प के चुनले रहे उनका संख्या में भारी कमी आइल. इनकर आंकड़ा 'कह नइखी सकत वर्ग के तरफ खिसक गइल.


text:
पूंजीवाद, बाजारवाद अउर पूर्ण प्रतियोगिता के अवधारणे एगो अइसन सिद्धांत हऽ जेकरा अपना के कवनो देस एक साथे सामाजिक, आर्थिक अउर शैक्षणिक समस्या सहित हर समस्या से ना खाली निजात पा सकेला बलुक तरक्की अउर विकास के मार्गो पऽ आगे बढ़ सकेला. देस के तंगहाल आर्थिक स्थिति से निराश जनता अउर बाजार नब्बे के दशक में अइसन अचानक आइल विकास के छू के एकर अनुभूतियो कù चुकल बा. बाकिर वर्तमान समय में इरादतन चाहे गैर इरादतन ढंग से बाजार से प्रतियोगिता के स्थिति बनावे के बजाए एकरा अउर हतोत्साहित कइल जा रहल बा, जेकर परिणाम महंगाई, मुद्रास्फिति जइसन समस्या के रूप में हमनी के सामने आ रहल बा. ई सब बात सेंटर फॉर सिविल सोसायटी (सीसीएस) के ओर से देस भर के पत्रकारन खातिर लोकनीति विषय पù आयोजित एगो कार्यशाला "आई-पॉलिसी" में उभर के आइल.
दिल्ली के अंतरराष्ट्रीय थिंकटैंक संस्था सेंटर फॉर सिविल सोसायटी अउर एटलस नेटवर्क, यूएस के सहयोग से देश के प्रतिष्ठित अखबारन अउर न्यूज चैनलन के दू दर्जन से अधिक पत्रकारन खातिर मसूरी में आयोजित तीन दिवसीय कार्यशाला आ परिचर्चा में शैक्षणिक, आर्थिक अउर सामाजिक समस्या जइसन जटिल विषय के समाधान, उदारवाद, पूंजीवाद अउर बाजार में पूर्ण प्रतियोगिता के स्थिति के आधार पù सुझावल गइल. अतवार के देर रात तक चलल आठ सत्र में बंटल एह कार्यशाला सह परिचर्चा में सीसीएस के भुवना आनंद, निमिष अधिया, अमित चंद्र, शांतनु गुप्ता, पीआरएस लेजिस्लेटिव रिसर्च के चक्षु रॉय, थ्री आई ई के ज्योत्सना पुरी आ ग्रीन स्माइल डाट काम के प्रतीक शाह अंतरराष्ट्रीय स्तर पù कइल गइल शोध अउर ओकर टिप्पणी के हवाले से पूंजीवाद, उदारवाद आ पूर्ण प्रतियोगिता के स्थति से संबंधित भ्रांतियन के दूर कù के ओकर लाभ के बारे में जानकारी दीहल गइल. भुवना आनंद जहवां लोकनीतियन अउर ओकर दस गो सबसे बढि़या सिद्धांतन पù प्रकाश डलली, ओहिजे अमित चंद्र रेहड़ी-पटरी व्यवसायियन आ रिक्शा चालकन के समस्या के समाधान खातिर उपाय सुझइले. अमित पर्यावरण प्रदूषण, यातायात समस्या अउर गायब होत जीव के संरक्षण जइसन समस्या के वैश्विक स्तर पù भइल शोध के माध्यम से समाधान सुझइले. अमेरिका के मैनहटनविले यूनिवर्सिटी के प्राध्यापक निमिष अधिया व्यवसायियन आ पूंजीपतियन के प्रति लोगन के पुरान अवधारणा में आ रहल बदलाव के सिनेमा के मुख्यपात्रन के माध्यम से देखइले. ऊ अयोग्य लोगन के सरकार के ओर से मिले वाला गैरइरादतन लाभो पù विस्तृत रूप से बतइले. शांतनु गुप्ता सरकार के ओर से स्कूलन के आर्थिक सहायता देवे के बजाए सीधे छात्रन के स्कूल वाउचर देवे के विचार सुझइले. ऊ बतइले कि गुजरात में जहवां एकर शुरुआत पायलट प्रोजेक्ट के तौर पù हो चुकी बा, ओहिजे दोसरो राज्य एकरा ओर रुझान देखइले बाड़े. पीआरएस लेजिस्लेटिव रिसर्च के चक्षु रॉय संसद आ सांसदन के कार्यप्रणाली पù तुलनात्मक अध्ययन प्रस्तुत कइले. प्रतीक शाह दिनोदिन मजबूत आ प्रभावी जनसंचार माध्यम के तौर पù विस्तारित होत सोशल मीडिया आ एकर प्रयोग पù विचार रखले. कार्यशाला में अनिल पांडेय, पारुल शर्मा, चंडीदत्त शुक्ला, रवीश रंजन, अमित कुमार, वेद विलास उन्याल, शुभोजित सेन गुप्ता, राजेश्वरी अइय्यर, प्रणव जोशी, विकास चौहान, मल्लिका जोशी, एहतेशामुल हक, सुरेश चंद रमोला, जतिन आनंद, श्याम सुंदर, शिवानी पांडेय, अरुणेश शर्मा, हितेंद्र गुप्ता, रंजू ऐरी, भावना नायर, सुषमा शर्मा, अंतिका जैन, सिकंदर पारीक, अनमोल गुप्ता, शूरवीर भंडारी सहित कइगो पत्रकार शामिल भइले.


text:
बिहार प्रदेश कांग्रेस राष्ट्रीय जनतांत्रिक गठबंधन (राजग) के नेतृत्व वाली नीतीश कुमार सरकार के कथित घोटालन , कुशासन अउर प्रशासनिक घूसखोरी के भंडाफोड़ करे खातिर शुक्रवार से 'पोल खोल यात्रा' शुरू कइले बिया. पार्टी के राज्य प्रभारी जी़ एस़ चारक पटना के शहीद स्मारक पऽ शहीदन के श्रद्घांजलि देहला के बाद एह यात्रा के हरी झंडी देखवले. चारक पत्रकारन के बतवले कि ई यात्रा राज्य के सब 38 जिलन से गुजरी. एह दौरान लोगन के नीतीश सरकार के कार्यकाल में भइल घोटाला अउरी कुशासन के बारे में बतावल जाई. उ आरोप लगवलन कि भारत के नियंत्रक एवं महालेखा परीक्षक राज्य में 25,000 करोड़ रुपया के डीसी बिल रूकला के खुलासा कइले बाड़न.
चारक कहले कि ई यात्रा 2014 में होखे वाला लोकसभा चुनाव के तैयारी में नइखे होखत अउर ना ही मुख्यमंत्री नीतीश कुमार के सेवा यात्रा के जवाब होखता, बलुक एकर उद्देश्य जनता के हित बा.


text:
भारतीय सिनेमा के शुरु भइला से एक साल पहिले पैदा भइली सिनेमा के कलाकार जोहरा सहगल. जोहरा शुक्रवार के 100 बरिस के हो गइली. फिल्म नगरी के अनुभवी लोगन के कहनाम बा कि जोहरा के जीवन, ज्ञान अउर आकर्षण के प्रति उत्साह हरदम नया पीढ़ी के उकसावत रही . जोहरा के कवनो जोड़ नइखे.
फिल्म निदेशक आर. बाल्की बतवले कि हम अबहीं तक ले जेतना अउरतन से मिलनी ओकरा में जोहरा बहुते असाधारण महिला बाड़ी. अबहीं तक ले हमके मिलल सबसे बढ़िया अभिनेत्रियन में उ अनोखा बाड़ी. जोहरा बाल्की के 2007 में आइल फिल्म 'चीनी कम' में अमिताभ के 'बिंदास' मांई के रोल निभवले रहली.
साल 2008 में संयुक्त राष्ट्र जनसंख्या कोष (यूएनपीएफ)-लाडली मीडिया अवार्डस उनका के 'सदी की लाडली' के रूप में नामित कइले रहे.
अपना अभिनय के लोहा मनवावे वाली जोहरा अबहीं दिल्ली में अपना बेटी अउर मशहूर ओडिशी नर्तकी किरण सहगल के साथे रहेली. 1994 में उनका के कैंसर होखे के पता चलल , बाकिर उ एह जानलेवा बेमारी के बहादूरी से सामना कइली. जोहरा के परिवार के एगो सदस्य कहले कि उ आपन 100 वां जन्मदिन दिल्ली मे मनल . जवानी में जोहरा नृत्य खातिर बहुते लगनशील रहली. सिनेमा के साथे उनकर रिश्ता उदय शंकर के नजदीक अइला के बाद 1935 में नृत्य के चलते जुड़ल अउर उनका साथे कई साल तक ले काम कइली. बाद में जोहरा अलमोरा में नृत्य के मास्टर बनि के गइली, जहवां उनकर मुलाकात पेंटर, नर्तक कमलेश्वर सहगल से भइल अउर दूनों बियाह कइ लेहले.
मजेदार बात ई बा कि जोहरा बॉलीवुड के मसहूर कपूर परिवार के चार पीढ़ियन पृथ्वीराज कपूर से लेके रणबीर कपूर के साथे काम कइले बाड़ी. उनकर उमर आजुओ उनका जोस पऽ भारी नइखे पड़ल.
जोहरा के खास तौर से 'भाजी ऑन द बीच' (1992), 'हम दिल दे चुके सनम' (1999), 'बेंड इट लाइक बेकहम' (2002), 'दिल से..'(1998) अउर 'चीनी कम' (2007) जइसन फिल्मन में जौहर देखावे खातिर जानल जाला.
उ पहिली भारतीय हई जेकरा के सबसे पहिले अंतर्राष्ट्रीय मंच के अनुभव मिलल. उ 1960 के दसक में रूडयार्ड किपलिंग के 'द रेस्कयू ऑफ प्लूफ्लेस' में काम कइले रहली.


text:
वइसे प्रशासन का ओर से तैयारी के ई हाल बा कि गांव में उनका हेलीकॉप्टर के उतरे खातिर हैलीपैड तक नइखे बनि पावल, जेकरा वजह से गांव वालन में भारी गुस्सा बा। गांव के मोहम्मद अमानुल्लाह के कहनाम बा कि या त सरकारी तंत्र एह घटना के महत्व नइखे समझत, आ ना त ऊ लोग एकरा खातिर तैयार नइखे।
अब सवाल इ उठता कि जब प्रशासन के पहिलहीं से पता रहे कि 11 जनवरी के पीएम कमला प्रसाद अइहन, त फेर काम समय से पूरा काहें ना भइल? गांव के बेटी दुनिया भर में देश के नांव रोशन कइ रहल बाडी, लेकिन प्रशासन अपना कारनामा से जग हंसाई करवाये पर आमादा बाटे।


text:
उनकर परदादा रामलखन 1889 में कोलकता से त्रिनिदाद गइल रहलन। एगो स्टीमर के टिकट के आधार पर ब्रिटिश शासन में विदेश जाये वाला यात्रियन के आवेदन के जांच के बाद भेलुपुर गांव के नांव मिलल रहे। एकरा बाद रामलखन के खतियान अउर पंजीकरण कार्यालय के कागजातन के आधार पर लोग एहिजा ले पहुंचल, तबे उनका पूर्वजन के गांव के जानकारी मिलल। भारतीय वायुसेना के हेलीकॉप्टर से उतरला के बाद पीएम सीधे रिश्तेदारन से मिले अपना पैतृक घर पहुंचली। एक ओर जहां उनकर रिश्तेदार लोग अपना बेटी से मिल के भावुक हो गइल, ओहिजे पीएम के आंखि से भी खुशी के आंसू निकल आइल। प्रधानमंत्री बेटी के अपना बीचे पाके खुश गांव वाला लोग उनका स्वागत में पारम्परिक गीत गावल। गांव के महिला लोग उनका के टीका अउर लाल रंग के साड़ी भेंट कइल, अउर कुछ लोग त गहना भी भेंट कइल।
ओकरा बाद लाखन लोगन के उपस्थिति में एगो सभा के संबोधित करत प्रधानमंत्री कमला प्रसाद बिस्सेसर कहली कि ऊ आज जवन कुछ भी बाडी, पूर्वजन के आशीर्वाद से बाडी। "एहिजा से जब हमनी के पूर्वज लोग त्रिनिदाद एंड टोबेगो गइल रहे, तब ओह लोगन का लगे रुपया पइसा ना, बल्कि गीता, रामायण अउर कुरान रहे। ओहिजा जाके ऊ लोग अपना मेहनत से जवना मुकाम पर पहुँचल बा, ओकरा पिछे अपना लोगन के आशीर्वाद के बहुत बड भूमिका बाटे।"
"आजी, नानी, दादी के प्यार पाये खातिर हम बिहार आइल बानी। आजी, नानी अपना लइकन से केतना प्यार करेली, ऊ आंकल ना जा सकेला। एहिजा के लोगन से हमार जवन रिश्ता बा, ओकरा के जताये खातिर हमरा लगे शब्द नइखे। हमरा इ कहे में तनिको गुरेज नइखे कि पूर्वजन के आर्शिवाद अउर एह माटी के ताकत ही हमरा के प्रधान मंत्री बना दिहल। हमरा पार्टी के सिबंल "उगत सूरज" हवे, जवन कि पूरब में बिहार से होके त्रिनिदाद जाला।"
शिक्षा पर बल देत पीएम कहली कि जे आपन इतिहास ना जानेला, ऊ आपन भविष्य भी ना जान सकेला। ओहिजा उपस्थित गांव वालन के संबोधित करत ऊ कहली कि अगर आगे बढे के बा, गरीबी से छूटकारा पाये के बा, त अपना अगिला पीढी के, अउर खास कइ के लइकियन के जरुर पढाईं। भेलुपुर यात्रा के भावुक अउर ऐतिहासिक क्षण बतावत पीएम कहली कि बिहार अउर भारत में मिलल एह सम्मान के ऊ कबो ना भूला पइहन।
पीएम के अभिभाषण के एगो खास बात इहो रहे कि आये के समय ऊ बोलली "भाईयों एवं बहनों को प्रणाम", अउर जाये के समय "जय हिन्द, जय बिहार, जय त्रिनिदाद, प्रणाम।" कार्यक्रम खत्म भइला के बादो त्रिनिदाद के पीएम ओहिजा आइल लोगन के नम आंखन से देखती रहली। कई बेर त अइसन लागल कि उनकर दिल त्रिनिदाद जाये खातिर तैयारे नइखे। लोगन को हाथ हिला के अभिवादन करत रहली, जबकि उनकर सलाहकार देवेन्द्र नाथ टाकू बार-बार समय के याद दिलावल रहलन।
पीएम के लवटे के समय जब घर के लोग बकायदा "खोंइछा" देके उनकर बिदाई कइल, तब कई लोगन के आंखि से लोर आ गइल। जाते समय ऊ अपना रिश्तेदारन से लवट के आये के वादा भी कइली।


text:
निर्माता-निर्देशक राजकुमार आर. पांडे के फिल्म "लहरिया लूट ए राजा जी'' में भोजपुरिया स्टार रवि किशन के पीछे पडल रहे वाला रोल में पाखी भरपूर रोमांस का संगे मस्ती करत नज़र अइहन। पूरा फिलिम एगो नया ढंग के "लव स्टोरी" पर आधारित बाटे। प्यार, रोमांस, बेबाकी अउर मधुर संगीत से सजल एह फिल्म में पाखी दूगो बिछड़ल दिल के मिलावे के प्रयास भी कर रहल बाड़ी।
एह साल भोजपुरी बॉक्स ऑफिस पे पाखी के जलवा बरकरार रहल बाटे। एह साल रिलिज भइल फिल्मन उनकर फिल्मन में दाग, सात सहेलियां, आ शिवा जइसन फिल्म प्रमुख बाडी सन, जवना में उनुका अभिनय के काफी सराहल गइल बाटे।


text:
गंगा
भोजपुरी इलाका में बसे वाला लोगिन खातिर गंगा एगो नदीये भर ना हई....उ त पाले पोसे वाला माई हई । गंगा के प्रति भोजपुरिया लोगन के लगाव जुड़ाव आम जिनगीये ना बलुक पर्दा के रंगीन जिनगीयो में भी लउकेला ।
साजन के लंबा उमिर के दुआ होखे चाहे लइकी के बियाह खातिर परेशान बाप के बिनती....हर हाल में लोग गंगा मइया के आशीर्वाद चाहेलन। गंगा मइया के महिमा के हर केहू मानेला अउर भोजपुरी फिलमन में..त गंगा माई के कउनो ना कउनो तरीका से हमेशा शामिल कइल जात रहल बा।
भोजपुरी फिल्म निर्माता जब पहिला भोजपुरी फिल्म के बारे में सोचले त सबसे पहिले उनकर दिमाग में अइली....गंगा मइया। अउर गंगा मईया के नांव के शीर्षक वाली फिलम गंगा मइया तोहे पियरी चढ़इबो जब रीलीज भइल. त भोजपुरी सिनेमा में एगो नया इतिहास लिखा गईल
सीन- भोजपुरी समाज अऊर ऐकर संस्कार के संगे गंगा मईया अईसे गुंथाईल बाड़ी. की ऐकरा के कबो अलग ना कईल जा सकेला । ई बात फिलिम बनावे वालन के भी बखूबी मालूम बा । ऐहिसे ना गंगा मईया से जोड़के शुरु भईल भोजपुरी फिलिम के सफर हाल फिलहाल में आईल गंगा ले जारिये बा ।
गंगा मइया हमनी के आस्था से जुड़ल बाड़ी...अउर फिलिम निर्माता लोगन के ऐह आस्था के नीमन तरह से भुनावअ ताड़न । महुआ न्यूज खातिर जया श्रीवास्तव के रिपोट।
फिल्मे – गंगा तोहे पियरी चढ़इबो गंगा किनारे मोरा गांव दुल्हा गंगा पार के गंगा मैय्या तोहार किरिया गंगा अबाद रखिह सजनवा के गंगा घाट गंगा मैय्या तोहे चुनरी चढ़ईबो गंगा जइसन माई हमार गंगा


text:
Come, let's do something for Bhojpuri...
प्रणाम आ जय भोजपुरी
नोकरी के नाव पे कईसे कईसे लोग पईसा ले के आदमी के ठगत बा ई अब बहुत साधारण बात हो गईल बा । " हमनी भोजपुरिया के खिलाफ भोजपुरिया डाट काम के खुलासा रहे की ढेर लोग बाचि गईल आ उमेद बा की आगे भी ढेर लोग सीख लिही , ढेर लोगन के पईसा डुबे से बांचि गईल आ अब उ लोग पईसा , नोकरी खातिर देबे मे कई हाली सोची बाकी कबो कबो लुटे वाला एतना ना बरिआर हो जालन स की फेरु कुछ कईल धईल भी मुस्किल हो जाला बाकी कहल जाला की जब जनता के बुझा जाई त फेरु बांची ना ।
दैनिक हिन्दुस्तान के रिपोर्ट " मुस्कान " एन जी ओ के 150 करोड से बेसी के ठगी पे -
Views: 28
© 2012 Created by Admin.


text:
सुर-संग्राम के शुरु भइला से लेके आज तक जवन बात हमनी के नजर में लगातार खटकत रहे, आ जवना बात के भोजपुरिया डॉट कॉम शुरु से लेके आज तक विरोध कइलस, ओह बात पर आखिरकार महुआ के भी झुके के पडल। उत्तर प्रदेश आ बिहार के बीच जारी एह जंग में अभूतपूर्व फैसला लेते हुये काल्ह महुआ मजबूर हो गइलस, उत्तर प्रदेश आ बिहार, दूनो के संयुक्त रुप से विजेता घोषित करे खातिर।
बात रहे विजेता के 25 लाख आ उप-विजेता के 11 लाख देवे के, लेकिन दूनो के 25-25 लाख देके महुआ एह मुद्दा से आपन जान छोडाये के कोशिस कइलस। एह इनाम के जीतला पर आलोक कुमार आ मोहन राठौर के भोजपुरिया डॉट कॉम का ओर से बधाई। जइसन कि हमनी का काल्हे लिखले रहनी कि अगर एह कार्यक्रम में कवनो भी एक टीम जीतल रहित, त खाली एह प्रोग्राम के रुप-रेखा का वजह से ओह विजेता के दोसरा राज्य में कवनो सम्मान त नाहिये मिलल रहित। वइसे एह मुद्दा पर हमनी का महुआ के भी धन्यवाद दिहल चाहेब, जवन कि भोजपुरिया लोगन के भावना के सम्मान कइलस।
अभी प्रोग्राम खतम भी ना भइल रहे कि हमनी का लगे लगातार बधाई संदेश आइल शुरु हो गइल। वइसे हमनी का इ बता दिहल चाहेब कि ई जीत हमनी के ना, बल्कि हमनी के समर्थक लाखों- करोडों भोजपुरिया लोगन के ह, जे शुरु से आज तक एह मुद्दा पर हमनी का संगे खडा रहल। ई जीत भोजपुरिया समाज के ह, जेकरा के कुछ लोग यूपी आ बिहार के नांव पर बाँटल चाहत रहे, जवन कि हमनी के कबो मंजूर ना भइल।
एह मौका पर भोजपुरिया डॉट कॉम अपना समर्थकन के धन्यवाद दिहल चाहता, आ बतावल चाहता कि खाली रउरा लोगन के सहयोग से आज तक हमनी का जवन भी मुद्दा (फिल्म इंडस्ट्री, समाज या कुछ आउर) पर विवाद शुरु कइनी, कवनो में हार के मुँह ना देखे के पडल। हमनी के आशा ही ना बल्कि पूरा विश्वास बा कि आगे से कवनो भी भोजपुरी के नाम पर चले वाली संस्था या चैनल, दोबारा भोजपुरी के आ भोजपुरियन के बाँटे के दुस्साहस ना करी।


text:
Come, let's do something for Bhojpuri...
237 members362 Comments 30 Likes
51 members29 Comments 8 Likes
87 members64 Comments 32 Likes
चली देवर खातिर आधा घंटा आ उहो फगुआ के दिने ,, कवनो ढेर ना कहाई हा हा हा
बहुत बहुत धन्यवाद :-) राउर खबर रवुआ देवरानी आ परी के दे दिहल जाई !
:-)
गोड लागत बानी भउजाई
फगुआ के बधाई देत बानी आ शुभकामना भी बा !:-)
जय भोजपुरी
प्रणाम आ जय भोजपुरी भाभी जी
9000वा भोजपुरिया सद्स्य के रुप मे , जय भोजपुरी परिवार मे राउर स्वागत बा !
बहुत नीमन लागल रउवा के जय भोजपुरी परिवार मे देख के !
बहुत बहुत स्वागत बा !
जय भोजपुरी
© 2012 Created by Admin.


text:
निर्गमन 39 (Awadhi Bible: Easy-to-Read Version)
निर्गमन 39
Awadhi Bible: Easy-to-Read Version (ERV-AWA)
याजक क खास ओढ़ना
39 कारीगरन नीला, लाल अउ बैगनी ओढ़ना क खास बस्त्र याजक बरे बनाएन जेनका उ पचे पवित्तर ठउर मँ सेवा क समइ पहिरहीं। उ पचे हारून बरे वइसा ही खास बस्त्र बनाएन जइसा यहोवा मूसा क हुकुम दिहेन।
एपोद
2 उ पचे याजक क एपोद सोना क तार, सन क उत्तिम रेसा अउ नीला, लाल अउर बैगनी कपड़ा स बनाएस। 3 (उ पचे सोना क पातर पत्तर क तरह पीटेन अउर तब उ पचे ओका लम्बा धागा क रूप मँ काटेन। उ पचे सोना क नीला, बैगनी, लाल कपड़ा अउ सन क उत्तिम रेसा मँ बुनेन। इ काम क कुसल कारीगरन क तरह किहेन।) 4 उ पचे एपोद बरे काँधे क पट्टी बनएन। उ पचे एपोद क काँधे क कपड़ा क दुइनउँ कोना स मिलाइके सिएन। 5 उ पचे कमर क पेटी बुनेन अउ एकॉ एपोद स जोड़ेन। एकॉ एपोद क बनावट क तरह बनाएन। उ सोनहरा धागा, बढ़िया सन क रेसा अउ नीला, बैगंनी अउर लाल धागा जइसा यहोवा मूसा क हुकुम दिहे रहेन वइसा ही कपड़ा बनाएन।
6 कारीगरन सोने क पत्तर मँ गोमेद मणि एपोद बरे जोड़ेन। उ पचे इ रत्न प इस्राएल क बेटवन क नाउँ लिखेन। 7 तब उ पचे रत्नन क एपोद क काँधे प लगाएन। इ रत्न इस्राएल क लोगन बरे यादगारी क रत्न रहेन। इ उहइ कीन्ह ग रहेन जइसा यहोवा मूसा क हुकुम दिहे रहेन।
निआव क थइला
8 तब उ पचे निआव क थइला उहइ कुसल कारीगर क दुआर बनावा ग रहा जउन एपोद बनाएस रहा। इ सोना क तार, सन क उत्तिम रेसा अउ नीला, लाल अउ बैगनी कपड़ा क बनावा ग रहा। 9 निआव क थइला चउकोर दोहराइके तह कीन्ह भवा रहा। एक बित्ता लम्बा अउ एक बित्ता चौड़ा रहा। 10 कारीगरन एह प सुन्नर रत्नन क चार लाइन जड़ेन। पहली लाइन मँ एक लाल, एक पुखराज अउ एक मकर्तमणि रही। 11 दूसर लाइन मँ एक फिरोज, एक नीलम अउ एक पन्ना रहा। 12 तीसरी लाइन मँ एक गोमेद, एक अकीक अउ एक आकूत रहा। 13 चौथी लाइन मँ एक लहसुनिया, एक सेसमणि अउ एक कपिस मणि रही। इ सबहिं रत्न सोना मँ जड़ा रहेन। 14 निआव क थइला मँ बारह रत्न रहेन। इ बारह रत्न प इस्राएल क बेटवन क नाउँ उहइ तरह लिखा ग रहेन जइसा एक कारीगर मोहर प खोदत ह। हर एक रत्न प इस्राएल क बारहु बेटवन मँ स एक क नाउँ रहेन।
15 निआव क थइला बरे निखालिस सोना क जंजीर बनावइ गएन। इ लसुरी क नाई बटी गइ रहिन। 16 कारीगरन सोना क दुइ छल्ला बनाएस अउ उ पचे दुइनउँ छल्ला क निआउ क थइला क दुइनउँ कोना प लगाएन। उ पचे काँधा क पट्टा बरे दुइ दू सोना क सेट भी बनाएस। 17 तब उ पचे दुइ सोना क जंजीरन क निआव क थइला क कोना क दुइनउँ छल्लन मँ बाँधेस। 18 उ पचे सोना क जंजीरन क दूसर सिरन क काँधा क दुइनउँ पट्टियन स बाँधने। तब उ पचे ऍका एपोद क समन्वा जोड़ेस। 19 तब उ पचे दुइ अउर सोना क छल्ला बनाएन अउर निआउ क थइला क दूसर कोने प ओनका लगाएस। इ एपोद क निअरे निआव क थइला क अन्दरोनी किनारा मँ रहेन। 20 उ पचे एपोद क समन्वा कइँती काँधे क पट्टी क तले दुइ छल्ला लगाएन। इ छल्लन क जोड़न क नगिचे ठीक कमर पेटी क ऊपर रहेन। 21 तब उ पचे एक ठु नीली पट्टी बइपरेन अउ निआउ क थाइला स छल्लन क एपोद क छल्लन स बाँधेन। इ तरह निआव क थइला पेटी क नगिचे लाग रहा अउ इ गिर नाहीं सकत। उ पचे इ सब चीजन्क यहोवा क हुकुम क मुताबिक किहेन।
याजकन क दूसर बस्त्रन
22 तब उ पचे एपोद बरे नीला कपड़ा स चोगा बनाएन। इ एक कुसल व्यक्ति दुआरा बुना गएन। 23 चोगा क बीचउ बीच एक छेद रहा। इ छेद क चारिहुँ कइँती कपड़ा क टुकड़ा लाग रही। इ कपड़ा छेद क फाटइ स बचावत रही।
24 तब उ पचे सन क उत्तिम रेसा, नीला, लाल अउ बैगंनी कपड़ा स अनार बनाएन। उ पचे ओनका क चोगा क खाले कोना प चारिहुँ कइँती लटकाएन। 25 तब उ पचे निखालिस सोना क घण्टी बनाएन। उ पचे अनारन क बीच मँ चोगा क खाले सिरा क चारिहुँ कइँती घण्टी क बाँधेन। 26 चोगा क सिरा क चारिहुँ कइँती घण्टी अउ अनार रहेन। हर दुइ अनारे क बीच एक घण्टी रही। याजक उ चोगा क तब पहिरत रहा जब उ यहोवा क सेवा करत रहा, जइसा यहोवा मूसा क हुकुम दिहे रहेन।
27 कुसल कारीगर हारून अउ ओकरे बेटवन बरे कमीज बनाएन। इ कमीज सन क उत्तिम रेसा स बना रहेन। 28 कारीगर लोग उत्तिम सन क रेसन स पगड़ी बनएन। उ पचे सिर क पगड़ी अउ भीतर पहिरइवाला कपड़ा भी सन क उत्तिम रेसा स बनाएस। 29 तब उ पचे कमरबन्द क सन क उत्तिम रेसा, नीला, बैगंनी अउ लाल कपड़ा स बनाएन। कपड़ा मँ कढ़ाई कीन्ह ग रहेन। इ चीजन क वइसे ही बनाइ गइन जइसे यहोवा मूसा क हुकुम दिहे रहेन।
30 तब उ पचे पवित्तर मुकुट बरे सोना क पत्तर बनाएन। उ पचे सोना प इ सब्द लिखेन: यहोवा बरे पवित्तर। 31 तब उ पचे पतरा स एक नीली पट्टी बाँधेन अउ पट्टी क पगड़ी चारिहूँ कइँती इ तरह बाँधेन जइसा यहोवा मूसा हुकुम दिहे रहेन।
मूसा पवित्तर तम्बू क निरिच्छन किहेस
32 इ तरह “बइठकावाला पवित्तर तम्बू” क सारा काम पूरा होइ गवा। इस्राएल क मनइयन हर चीज ठीक वइसे ही बनाएन जइसा यहोवा मूसा क हुकुम दिहे रहेन। 33 तब उ पचे “बइठकावाला तम्बू” मूसा क देखाएन। उ पचे ओका तम्बू अउर ओहमाँ क सब चीजन्क देखाएन। उ पचे ओका तखता, ढाँचन, छड़न, खम्भन अउर आधारन क देखाएन। 34 उ पचे ओका बइठकावाला तम्बू क ढकना देखाएन जउन लाल रंगी भइ भेड़ा क खाल क बना रहा। अउर उ पचे उ ढकना देखॉएन जउन नरम खाल क बना रहा। अउर उ पचे उ कनात देखॉएन जउन सब स जिआदा पवित्तर ठउर क प्रवेस दुआर क ढकत रही।
35 उ पचे मूसा क करार क सन्दूख देखाएन। उ पचे सन्दूखे क ढोवइवाली खम्भन अउ सन्दूखे क ढकइवाला ढकना क देखाएन। 36 उ पचे खास रोटी क अउ मेज प रखइवाली सबहिं चीजन्क देखाएन। 37 उ सबइ निखालिस सोना क डीबट अउ ओहँ प धरा भवा सब दिया क देखाएन। उ पचे तेल अउ दूसर सब चीजन्क देखाऍन, अउ दूसर सबहिं चीजन्क जउन दिया क संग बइपरी जात रहीं। 38 उ पचे मूसा क सोना क वेदी, अभिसेक क तेल महकउआ धूप, अउ बइठकावाला तम्बू क प्रेवस दुआर क ढकइवाली कनात क देखाऍन। 39 उ पचे काँसा क वेदी अउर काँसा क जाली क देखाएन। उ पचे वेदी क ढोवइ बरे बनी भइ खम्भन क मूसा क देखाएन। अउर उ सबइ ओका उ सबहिं चीजन्क देखाएन जउन वेदी प काम मँ आवत रहीं। उ पचे ओका हाथ धोवइवाला पात्र अउ एकर आधार क देखाएन।
40 उ पचे मूसा क आँगने क चारिहुँ कइँती क कनाते क खम्भा अउर आधार क देखाएन। उ पचे ओका उ कनात क देखाएन जउन आँगन क प्रवेस दुआर क ढँाके रही। उ पचे ओका लसुरी अउ बइठकावाला तम्बू क खूँटी देखाएन। उ पचे पवित्तर तम्बू मँ ओका सबहिं चीजन्क देखाएन।
41 तबहिं उ पचे मूसा क पवित्तर ठउर मँ सेवा करइवालन याजकन बरे बना ओढ़ना क देखाएन। उ पचे ओका हारून अउ ओकर पूतन बरे बना भवा खास बस्त्र देखाएन। उ पचे उ वस्त्र क तब पहिरत रहेन जब उ पचे याजकन क रूप मँ सेवा करत रहेन।
42 यहोवा मूसा क जइसा हुकुम दिहेस, इस्राएल क मनइयन ठीक सब काम उहइ तरह किहेन। 43 मूसा सब कामे क धियान स लेखस। मूसा लखेस कि सब काम ठीक उहइ तरह भवा जइसा यहोवा हुकुम दिहे रहेन। ऍह बरे मूसा ओनका आसीर्बाद दिहेस।
Awadhi Bible: Easy-to-Read Version Copyright © 2005 World Bible Translation Center


text:
हम देखत बानी कहिया से लोग पुर्वांचल पुर्वांचल कहत बा ।
हम देखत बानी की लोग कहत बा कि पुर्वांचल बनला से पुर्वांचल के विकास हो जाई ।
त हम रउवा सब से पुछत बानी
आज जे सत्ता मे बा , भा जेकरा लगे सत्ता रहल हा तवना घरी पुर्वांचल के विकास ना कई पावल लेकिन आज चिचलात बा एकर का वजह बा ।
पुर्वांचल के जनता के संघर्ष पुर्वांचल ( एगो राज्य ) खातिर करे के चाही आ कि पुर्वांचल ( एगो विकसीत क्षेत्र ) खातिर करे के चाही ।
प्रश्न हमार बा , उत्तर राउर बा आ फेरु शुरु कईल जाई बहस !
ई बहुत जरुरी मुद्दा बा ( अईसन हमरा लागत बा ) राउर का ख्याल बा ?
इंतेजार बा रउवा कमेंट के !
जय भोजपुरी
Tags: अलग, आ, एगो, काम, कि, क्षेत्र, चाही, जाई, पुर्वांचल, राज्य, More…विकसित, से, हो


text:
2 कुरिन्थियन 3 (Awadhi Bible: Easy-to-Read Version)
2 कुरिन्थियन 3
Awadhi Bible: Easy-to-Read Version (ERV-AWA)
नवा करार
3 एहसे का अइसा लागत ह कि हम फिन स आपन प्रसंसा अपने आपइ करइ लागे अही? अउर का हमका तोहरे बरे या तोहसे पहिचान पत्र लेई क जरुरत बा? जइसेन कि कछू लोग करत हीं। निस्चय ही नाहीं 2 हमार चिठ्ठी त तू खुदइ अहा जउन हमरे मने मँ लिखा बाटइ जेका सब जने जानत हीं अउर पढ़त हीं। 3 अउर तूहउँ तउ अइसेन देखावत ह। जइसे तू मसीह क चिठ्ठी अहा। जउन हमरे सेवा क फल अहइ जेका स्याहीं से नाहीं बल्कि सजीव परमेस्सर क आतिमा से लिखा गवा बा। जेका पथरीली सिलान [a] पर नाहीं बल्कि मनइयन क हदय पटल पर लिखा गवा बा।
4 हमका मसीह क कारण परमेस्सर क समन्वा अइसेन दावा करई क भरोसा बा। 5 अइसेन नाहीं ना कि हम अपने आपन मँ एतना समरथ अही जउन सोचई लगा अहइँ कि हम अपने आपइ से कछू कइ सकित ह। बल्कि हमका समरथ तउ परमेस्सर से मिलत ह। 6 उहइ हमका एक नवा करार क सेवक बनवइ क जोग्ग ठहराए बाटइ इ कउनउ लिखी संहिता नही अहइ। बल्कि आतिमन क करार अहइ काहेकि लिखी संहिता तउ मारत ह जब कि आतिमा जीवन देत ह।
पौलुस क सेवा मूसा क सेवा स महान बा
7 काहेकि उ सेवा जउन मऊत से जुरी रही (यानी व्यवस्था) जउन पत्थर पर लिखा गवा बा। ओहमें एतना तेज बाटई कि इस्राएल क लोगन मूसा क ओह तेजवाला मुँह क एकटक्कई न देख सकेन। अउ ओकर उ तेज बाद मँ कम होइ गवा। 8 फिन भला आतिमा से लगी सेवा अउर जियादा तेज काहे न होइ। 9 अउर फिन जब दोसी ठहरावइ वाली सेवा मँ ऍतना तेज बा तउ सेवा मँ केतॅना जियादा तेज होई। जउन धर्मी लोगन क परमेस्सर स ठहरावइ वाली सेवा क बा। 10 काहेकि जउन पहिले तेज से भरापूरा रहा उ अब ओह तेज के आगे जउन मँ ओहसे कहूँ जियादा तेज बा, तेज स कम होइ गवा। 11 काहेकि उ सेवा जेकर तेज बिना होइ जाब निस्चित रहा। उ तेज रही त जउन अमर बा उ केतना तेज होइ।
12 अपने इहइ आसा क कारण हम ऐतना निरभय अही। 13 हम उ मूसा क जइसेन नाहीं अही, जउन अपने मुँह पर परदा डाले रहत रहा कि कहूँ इस्राएल क लोग आपन आँख गड़ाइ क जेनकर बिनास निस्चितइ रहा ओह सेवा अन्त क न देखि लेइँ। 14 मुला ओकर बुद्धि जड़ होइ ग रही काहेकि आज तलक जब उ पुराने करार क पढ़त हीं तउ अबभी उहइ परदा ओनपर बिना हटाए पड़ा रहत रहा। काहेकि उ परदा बस मसीह क कारण ही हटावा जात ह। 15 आज तलक जब जब मूसा क ग्रन्थ पढ़ा जात रहा। तउ पढ़इवाले क मने पर परदा पड़ा रहत रहा। 16 मुला जब कउनो क हिरदइ पर्भू क तरफ मुड़त रहत ह तउ परदा हटाइ दीन्ह जात ह। 17 देखा! जउने पर्भू के ओर मइँ इसारा करत हउँ, उहइ आतिमा अहइ। हुवँइ स्वतन्त्रता अहइ। अउ जहाँ पर्भू क आतिमा बा। 18 उहाँ छूट बा। त हम सब अपने खुला मुँहे क साथे सीसा मँ पर्भू क तेज क जब धियान करित ह तउ हमका वइसेन भवा लागत ह अउ हमार तेज बहुत अधिक बढ़ा लागत ह। तेज उ पर्भू स मिलत ह, जउन आतिमा अहइ।
- 2 कुरिन्थियन 3:3 पथरीली सिलान परमेस्सर सीनै पर्वत प मूसा क जउन व्यवस्था दिहे रहा उ पाथरन प लिखा गवा रहा। (निर्ग. 24:12; 25:16)
Awadhi Bible: Easy-to-Read Version Copyright © 2005 World Bible Translation Center


text:
पूंजीवाद, बाजारवाद अउर पूर्ण प्रतियोगिता के अवधारणे एगो अइसन सिद्धांत हऽ जेकरा अपना के कवनो देस एक साथे सामाजिक, आर्थिक अउर शैक्षणिक समस्या सहित हर समस्या से ना खाली निजात पा सकेला बलुक तरक्की अउर विकास के मार्गो पऽ आगे बढ़ सकेला.
बॉलीवुड के नृत्यकला से मुग्ध अउर हिरोइन माधुरी दीक्षित आ हेलेन से प्रेरित हो के 2005 में स्नेहा स्पेन चल गइली, खाली ई जाने खातिर कि का एह यूरोपीय देशनो में भारतीय नृत्यन के जलवा बरकरार बा.
सुननी हऽ आज अखबार के छुट्टी बा, बाकिर हमनीके तऽ कबो छुट्टी ना मिलेला अउर ना ही हम मजदूरन खातिर चलत कवनो योजना के बारे में कुछ पता बा . ई कहनाम बा गोमती नगर में बनत एगो बहुमंजिला इमारत में काम करे वाला एगो अइसन मजदूर के जे अपना बहिन के बियाह खातिर दिन-रात मेहनत करत बा.
एकरा के राजनीतिक महत्वाकांक्षा कहल जाउ आ फिर महिला सशक्तीकरण के नाम दीहल जाउ. बुंदेलखण्ड के बदहाल धरती में 'गुलाबी गैंग' के बाद अब 'बेलन गैंग' उभरत बा. एह दूनो संगठन के महिलन में तनीके फर्क बा. गुलाबी गैंग में महिलन के पहिचान जहवां 'डंडा' बा , ओहिजा बेलन गैंग से जुडल महिला 'बेलन' से लैस रहेली.
भारतीय सिनेमा के शुरु भइला से एक साल पहिले पैदा भइली सिनेमा के कलाकार जोहरा सहगल. जोहरा शुक्रवार के 100 बरिस के हो गइली. फिल्म नगरी के अनुभवी लोगन के कहनाम बा कि जोहरा के जीवन, ज्ञान अउर आकर्षण के प्रति उत्साह हरदम नया पीढ़ी के उकसावत रही . जोहरा के कवनो जोड़ नइखे.
दुनिया के करीब 13 प्रतिशत आबादी यानी 64 करोड़ लोग आपन देश छोड़ीके दूसरा देश में बसल चाहत बाड़न. एकरा में 15 करोड़ लोगन के पहिली पसंद अमेरिका बा. अमेरिका के आपन घर बनावे के चाह रखे वालन में करीब एक करोड़ भारतीय भी बाड़न.
बिहार में पूर्वी चम्पारण के मोतिहारी में विश्व प्रसिद्ध लेखक जॉर्ज ऑरवेल के जन्मस्थान पऽ स्मारक बनावल जाई. मुख्यमंत्री नीतीश कुमार एकरा खातिर कला अउर संस्कृति विभाग के अधिकारियन को निर्देश देले बाड़न. एनिमल फॉर्म के लेखक जार्ज ऑरवेल के जन्म 25 जून, 1903 में ब्रिटिश सिविल सेवा के तत्कालीन अधिकारी रिचर्ड डब्ल्यू. ब्लेयर के घरे भइल रहे. तब उ मोतिहारी में रहलन.
उत्तर प्रदेश के समाजवादी पार्टी सरकार में 'अ' अक्षर के बोलबाला बा. सरकार के मुखिया मुख्यमंत्री अखिलेश यादव के नाम 'अ' से होखला के साथे उनका सरकार में कईगो ताकतवर मंत्री अइसन बाड़न जेकर नाम 'अ' अक्षर से शुरू होला
बुंदेलखण्ड में सूखा से अनाज बचवला के बादो किसानन के समस्या खतम नइखे होखत. इहां पालतू पशुअन के छुट्टा छोड़ला के अन्ना प्रथा कहल जाला. इ अन्ना प्रथा लोगन खातिर कवनो दैवीय आपदा से कम नइखे. इ जानवर हरे साल किसानन के एक चौथाई फसल खेते में खा जालन.
अग्नेया सिंह न्यूयॉर्क युनिवर्सिटी से कला के पढ़ाई करले बाड़न . अग्नेया के फेसबुक प्रोफाइल के हिसाब से उ ग्रीनविच विलेज, न्यूयार्क के रहे वाला हउवन. फिलहाल नई दिल्ली में रहेलन. उ अग्निपुत्र फिल्म्स के चैयरमैन अउर सीईओ हउवन .
नेपाल में अब तक पांच गो प्रधानमंत्री बदलल गइला से नेपाली समझ नइखन पावत कि राजशाही आछा रहे कि लोकशाही आछा बा? काठमांडू से लौट के अनिल द्विवेदी.के रिपोर्ट...
तैतालिस बरिस बीत चुकल बा खून से सींचल गइल ओह दिन के. 1969 के अहमदाबाद दंगा के जादातर गवाहो वक्त के साथे गुजर चुकल बाड़े. बाकिर कुछ लोग आजो शहर में अइसन बाड़े अउर उनका आगजनी अउर तबाही के ऊ खौफनाक मंजर इयाद बा, जवन शहर के हिलाके रख देले रहे.
क्रूर, जघन्य अउर बिना मकसद कइल जा रहल हत्या के श्रृंखला कवनो खास इलाका चाहे क्षेत्र के ना, बलुक पूरा देश के हिला के रख देले बा. इंसान आखिर काहें क रहल बा जानवरन जइसन बरताव? पुणे से चंद्रन अय्यर अउर बेंगलुरुसे कुमार बुरादीकुट्टी के रिपोर्ट...
कवनो आदमी के कैद में होखल आ ओकरा जमानत खातिर रुपया जमा करे के फरमान त रउआ जरूर सुनले होखब बाकिर बिहार के आरा जिला के एगो थाना के हाजत में संकटमोचन भगवान राम के दूत हनुमान कई साल से कैद बाड़े. कैद में पड़ल हनुमानजी के जमानत तब होखी जब 45 लाख रुपया जमा करावल जाई.
मेरठ अउर आसपास के इलाकन में चुनावी दंगल शुरू हो चुकल बा. अइसन में अगर रउआ पऽ वांटेड के मोहर लागल बा अउर रउआ कवनो पार्टी से टिकट मिले के बादो आपन चाहे आपन पार्टी के प्रचार नइखीं कऽ पावत तऽ घबराए के जरूरत नइखे! रउआ पुलिस से छिपके जनता के बीच आपन अउर पार्टी दूनो के प्रचार बड़ा आसानी से कऽ सकऽतानी. रउआ सोच रहल होखब कि का ई सच में हो सकऽता?


text:
फेर 'आबाद' भइल बीहड़
अनिल सिंह अउर दिनेश शाक्य के रिपोर्ट... | Issue Dated: सितंबर 30, 2012
उत्तर प्रदेश अउर मध्य प्रदेश सरकार के नाक में दम करे वाला दस्यु सरगना शिवकुमार पटेल उर्फ ददुआ, अंबिका पटेल उर्फ ठोकिया आ रागिया पटेल के खातमा के बाद लागत रहे कि अब दहशत भरल एह कहानी के अंत हो गइल. बाकिर, रागिया के मौत के बाद ओकरा गिरोह के कमान सम्हाल के बलखंडिया पटेल एगो नया अध्याय जोड़ देले बा. दिनदहाड़े लूट, हत्या अउर अपहरण के घटना से बुंदेलखंड के पाठा इलाका एक बेर फेर थर्रा रहल बा. डकैतन के रहमो-करम पऽ सांसद-विधायक बने वाला सफेदपोश बलखंडिया के ददुआ अउर ठोकिया के तरे 'भगवान' मान लिहले बाड़े. पुलिस हिरासत से भागल 13गो डकैत भी ओकरा गिरोह में शामिल हो गइल बाड़े. अतने ना, कबहीं पंजाब में तैनात रहल सीआरपीएफ के भगोड़ा सिपाही रामचंद्र यादव भी चंबल आ धमकल बा.
पाठा में डकैत अउर नेता लोग के रिश्ता तीन दशक से कायम बा. दस्यु सरगना हर लोकसभा अउर विधानसभा चुनाव में बाकायदा फरमान जारी कऽ के केहू एगो प्रत्याशी के सांसद-विधायक बनवा लेत रहन. उनका असर के देखत तत्कालीन बसपा सरकार के नेतो लोग ददुआ से संबंध मजबूत कऽ लेले रहे. अउर राजनैतिक दल मतदातन के लोभावे खातिर तरे-तरे के मुद्दा उछालत अउर नारा लगावत रहले बाकिर प्रिंटेड लेटरहेड पऽ ददुआ के फरमान 'मुहर लगेगी हाथी पर, नहीं तो गोली लगेगी छाती पर' के आगे केहू के एक ना चलल. बांदा-चित्रकूट संसदीय सीट, कर्वी, मानिकपुर अउर फतेहपुर विधानसभा क्षेत्र के मतदाता कबहीं कवनो धार्मिक लहर में ना बहले. ददुआ के फरमान जादातर 'स्वजातीय बंधुअन' के पक्ष में होत रहे. इहे वजह बा कि बसपा के टिकट पऽ रामसजीवन सिंह दू बेर सांसद आ एक बेर विधायक बनले. आरके पटेल अउर दद्दू प्रसाद के विधायक बनावे में भी ददुआ के असर शामिल रहे. ददुआ के बदौलत ही शशि वर्मा नगर पालिका अध्यक्ष के कुर्सी पवले. चित्रकूट के पूर्व विधायक गणेश बारी अउर सतना के पूर्व सांसद सुखलाल कुशवाहा के पक्ष में भी ददुआ फरमान जारी कइले रहे, जे बसपा के टिकट से चुनाव लड़ल अउर जीतल रहल.
डकैतन अउर बसपा नेता लोग के संबंध के पुष्टि पुलिस भी कइले रहे. 1998 में पहिली अगस्त के चित्रकूट जिला के मानिकपुर थाना के चमरौहा गांव से सटल जंगल में पुलिस आ ददुआ गिरोह से भइल मुठभेड़ में गिरोह के तीन सदस्य रविशंकर पाल, अंबिका पुरौहा अउर केदार बेलौंहा मारल गइल रहले. उनका पास से कर्वी के तत्कालीन विधायक आरके पटेल के रेलवे कूपन जइसन कइगो चीज मिलला के बाद पुलिस बसपा के तत्कालीन सांसद रामसजीवन सिंह अउर देनो विधायकन के खेलाफ जांच कइले रहे. जांच में सांसद अउर बसपा विधायकन के ददुआ गिरोह के मददगार बतावत पुलिस मोकदमा कायम कऽ के न्यायालय में आरोप पत्र दाखिल कइलस आ इनका दंडित करे के अनुरोध कइले रहे.
2005 में लोकसभा चुनाव के दौरान उद्योगपति श्यामाचरण गुप्ता सपा के टिकट पऽ चुनाव लड़ले अउर ददुआ गैंग उनका पक्ष में खुलके प्रचार कइलस अउर फरमानो जारी कइलस. बसपा सांसद रामसजीवन के संबंध ददुआ से बिगड़ल तऽ बसपा उनका टिकटे ना देलस. बसपा से विधायक रहल आरके पटेल बांदा-चित्रकूट संसदीय सीट से टिकट मंगले बाकिर उनका ई कहके टिकट ना दीहल गइल रहे कि ददुआ गैंग पऽ उनकर पकड़ ठीक नइखे. एह तरे ददुआ गैंग के मेहरबानी से श्यामाचरण गुप्ता सांसद बनले. सत्ता पक्ष के खेलाफ गइला पऽ ददुआ अउर ठोकिया के खेलाफ पुलिस के अभियान तेज कऽ दीहल गइल. बाकिर, एही बीच 2007 में विधानसभा चुनाव आ गइल. ददुआ के भाई बालकुमार सपा के ओर हाथ बढ़वलस. ऊ पट्टी (प्रतापगढ़) से चुनाव लड़ल अउर विधायक बन गइल. बाकिर, ददुआ के खेलाफ पुलिस के अभियान मुठभेड़ में ददुआ के मौत तक जारी रहल. हालांकि ठोकिया अलग गिरोह चलावत रहे लंबा लड़ाई से कमजोर हो चुकल ठोकिया भी आखिरकार एगो मुठभेड़ में ढेर हो गइल. ददुआ अउर ठोकिया तऽ खतम हो गइलन बाकिर उनकर प्रभाव कम होत-होत समय लगल. ददुआ के बेटा वीर सिंह जवन ओकरा जिंदा रहत जिला पंचायत अध्यक्ष बन गइल रहे, अब कर्वी विधानसभा सीट से सपा के विधायक हऽ. ददुआ के भाई बालकुमार पट्टी सीट छोड़ के 2009 में मिर्जापुर लोकसभा सीट से सपा के टिकट पऽ चुनाव लड़ल अउर जीत भी गइल. पट्टी विधानसभा सीट से बालकुमार के बेटा 2012 में सपा के टिकट पऽ चुनाव लड़ल आ विधायक बन गइल. अब बालकुमार 2014 लोकसभा चुनाव में चित्रकूट-बांटा संसदीय सीट से चुनाव लड़े के दावा कइले बा.
ददुआ के तरे ठोकिया अउर रागिया के फरमान के असर भी चुनाव पऽ साफ नजर आवत रहे. ठोकिया अपना माई के नरैनी विधानसभा सीट से चुनाव लड़वलस तऽ बसपा प्रत्याशी पुरुषोत्तम नरेश द्विवेदी बड़ा मुश्किल से जीत पवले. पंचायत चुनावों में ठोकिया अउर रागिया के फरमान से ठोकिया के सग चाची सरिता सिंह निर्विरोध ब्लॉक प्रमुख चुनल गइलीं. रागिया मध्य प्रदेश में अपना गृह जनपद से अपना पत्नी के पंचायत चुनाव जिता के ग्राम प्रधान बनावे में सफल हो गइल रहे. ददुआ, ठोकिया अउर रागिया के मौत के बाद उनका फरमान के बल पऽ चुनाव जीते वाला बेचैन रहन. बाकिर, बलखंडिया के रूप में उनका एगो नया सहारा मिलल बा. बलखंडिया गिरोह साल भर के भीतर ताबड़तोड़ कहीं केहू के जिंदा जला देलस तऽ केहू के गोली से भून डललस. 9 अगस्त 2012 के ई गिरोह डोडामाफी गांव में पूर्व प्रधान के घरे धावा बोल के पांच लोगन के मौत के घाट उतार के जता देलस कि बीहड़ में डकैतन के कहानी अबहीं खतम नइखे भइल. जानकार कहत बाड़े कि 2014 के चुनाव के देखत कुछ नेता लोग पुलिस के मदद से बलखंडिया के तइयार कइले बा.
ओने, चंबल में एगो अउर डाकू रामचंद्र यादव आपन आमद दर्ज करा देले बा. सीआरपीएफ के जवान रहल रामचंद्र यादव पंजाब में तैनाती के दौरान 1993 में गुरदासपुर जिला के सदर बटाला में मामूली कहासुनी के बाद अपना साथी के हत्या कऽ देले रहे जवना में ओकरा आजीवन कारावास के सजा सुनावल गइल. 2004 में ऊ पैरोल पऽ अपना गांव नगला कढ़ोरी आइल अउर ओकरा बाद से लौट के पंजाब ना गइल. पैरोल खतम भइला के बाद अदालत रामचंद के हाजिर होखे के आदेश देलस बाकिर ऊ धोखाधड़ी कऽ के अपना के मरल देखा देलस. 2005 में ऊ ग्राम पंचायत बरेछा से प्रधानी के चुनाव लड़ल अउर जीत गइल. 2011 में ओकरा अपने गांव के लोगन से झगड़ा हो गइल आ फायरिंग में एगो लइकी के घायल भइला के बाद ऊ बीहड़ के रुख कइलस. ऊ अपना साथे जगतौली गांव के प्रियंका के भी ले गइल आ कुछ दिन बाद प्रियंका से बियाह कइलस अउर चकरनगर थाना पुलिस के रजिस्टर्ड डाक से एगो पाती भेज के एकर जानकारी देलस. रामचंद्र बीहड़ में मारल जा चुकल डाकुअन के गिरोह के बांचल डकैतन से मिलल अउर गंवे-गंवे उनका अपना साथे मिला लेलस. आज ओकरा गैंग में 10-12 डकैत बाड़े, जिनका लगे अत्याधुनिक असलहो बा. रामचंद्र गिरोह के गतिविधि इटावा, औरैया आ जालौन के साथे मध्य प्रदेश के भिंड जनपद के बीहड़ में बतावल गइल बा. रामचंद्र के खोज में जहवां इटावा पुलिस लागल बिया, ओहीं पंजाब पुलिस भी सतरक बिया.
चंबल में डाकुअन के फरमान के पहिला मामला 1996 में सामने आइल रहे जब डाकू रज्जन गुर्जर सपा प्रत्याशी सुखदेवी वर्मा के पक्ष में फरमान जारी कइले रहे. सुखदेवी वर्मा से हारल भाजपा प्रत्याशी के.के.राज बतात बाड़े कि, 'प्रचार के दौरान ग्रामीण हमरा बतवले कि रज्जन गुर्जर के फरमान के चलते सपा के पक्ष में मतदान कइल उनकर मजबूरी बन गइल बा. फरमान के अतना असर रहे कि रात के समय हम प्रचार तक ना कऽ पवली. नतीजनत हार के मुंह देखे के पड़ल. एह बात के शिकायत चुनाव आयोग से भी कइल गइल बाकिर कुछ ना भइल.' एकरा बाद 1998 के लोकसभा चुनाव में डाकू रामआसरे उर्फ फक्कड़ इटावा से भाजपा प्रत्याशी सुखदा मिश्रा के पक्ष में फरमान जारी कइलस. ऊ कई जगह पऽ बूथ भी लूटले रहे. सुखदा मिश्रा चुनाव जीत गइल रहलीं. रज्जन गुर्जर अउर फक्कड़ के बाद अब रामचंद्र के गतिïिवधि के मद्देनजर कहल जाये लागल बा कि 2014 के लोकसभा चुनाव में ओकर प्रभाव कुछ नेता लोग के काम आ सकेला, एहनाते ओकरा राजनीतिक आश्रय मिल रहल बा.
कालेश्वर महापंचायत के अध्यक्ष बापू सहेल सिंह परिहार के कहनाम बा, 'चंबल में डाकुअन के फरमान के शुरुआत 1990 में जातीय आधार पऽ भइल पंचायत चुनाव से भइल. बाद में डाकुअन के प्रभाव विधानसभा से लेके लोकसभा चुनाव तक पहुंच गइल. फेलहाल चंबल में बड़ डाकू तऽ नइखन बाकिर जवना तरे रामचंद्र गैंग के ताकत बढ़ल बिया, 2014 के लोकसभा चुनाव में एक बेर फेर डकैतन के फरमान आ सकेला.' अपहरण के दंश झेल चुकल चंबल निवासी हरिशचंद्र तिवारी के कहनाम बा कि, 'चंबल में डाकुअन के फरमान एगो परंपरा हऽ. 2014 के संसदीय चुनाव में भी एही तरे के प्रभाव नजर आवे के संभावना से इंकार ना कइल जा सकेला.' फेलहाल, एसएसपी राजेश मोदक रामचंद्र पऽ 10 हजार रुपया के इनाम रख देले बाड़े. एह इलाका में डाकू बहुत पहिले से नेतन के काम आवत रहल बाड़े. पहिले ऊ फरमान जारी कऽ के नेतन के जितावेलन आ फेर खुद चाहे रिश्तेदार के सक्रिय राजनीति में ले आवेलन. इहे वजह बा कि 2014 लोकसभा चुनाव में बलखंडिया अउर रामचंद्र जइसन डकैतन के भूमिका ना खाली चरचा के विषय बनल बा बलुक काफी हद तक असरदारो साबित हो सकेला.
Previous Story


text:
तऽ भारतीय राजनीति के फायर ब्रांड नेत्री अउर आमतौर पऽ अप्रत्याशित फैसला लेवे खातिर चर्चित दीदी ममता बनर्जी उहे करे पऽ तुलल बाडी जवन तमाम लोग अपरिहार्य मानेलन- संप्रग सरकार से समर्थन वापसी. हम ना मानेनी कि संप्रग सरकार के बनल रहल ही भारत के समस्या के अहम कारण बा. हमरा लागेला कि असल समस्या ऊ दिशा बिया जवन कि आर्थिक नीति से मिल रहल बिया.
हम हमेशा कहले बानी कि हमरा सब्सिडी कम करे अउर खतम करे, दूनो के उपाय खोजे के होई, जवन बजाए गरीबन के मिले के, जिनका खातिर ई सांच में बा, अमीरन के मिल जाला. असल में समस्या संप्रग सरकार के तरीका बा, जवना के तहत ऊ क्रोनी कैपिटलिज्म यानी सरकार समर्थित पूंजीवाद के अपना रहल बिया. हमरा एगो उदाहरण देवे दीहीं. एलपीजी पऽ हालिया फैसला से एगो परिवार दू महीना में खाली एगो रियायती गैस सिलेंडर पावे के हकदार होई. सरकार कहत बिया कि औसतन परिवार दू महीना में एगो सिलेंडर के इस्तेमाल करेला. ई मूर्खतापूर्ण बा. औसतन परिवार हर महीना प्राय: एगो सिलेंडर के इस्तेमाल करेला. एह मनमाना फैसला से बड़ पैमाना पऽ कालाबाजारी होई अउर भारत वापिस राशनिंग के बुरा दिन के ओर लवट जाई.
एकरो से खराब संदेश ई बा कि सरकार तथाकथित वीआईपी लोगन के उनका मनमर्जी से एलपीजी के उपयोग करे के अधिकार के बनवले राखल चाहत बिया. आधिकारिक आंकड़न के मोताबिक एक साल में भारत के उपराष्टपति हामिद अंसारी तकरीबन 171 एलपीजी सिलेंडर, पटियाला राजघराना के वंशज अमरिंदर सिंह के पत्नी 72 सिलेंडर, मायावती 92 सिलेंडर अउर ए. राजा 89 सिलेंडर के इस्तेमाल कइले, जबकि ऊ जेल में रहन. फोर्ब्स पत्रिका के अरबपतियन में शुमार नवीन जिंदल तऽ 350 से भी जादा सिलेंडर के उपयोग कइले. आम आदमी के कथित हिमायती ई सरकार आखिर कइसे एह शर्मनाक सामंती व्यवहार के न्यायोचित ठहरा सकेले?
खाद पऽ छूट के ही लीहीं, जवन तकरीबन 1 लाख करोड़ तक पहुंच सकेला. सबके मालुम बा कि सरकार सब्सिडी सीधा किसानन के ना देके खाद कंपनियन के देले. इहे वजह बा कि सरकार खाद पऽ सब्सिडी में कटौती ना करेले, काहेकि एकरा से कइगो कॉरपोरेट कंपनियन के नोकसान होई.
हं, डीजल के दाम में बढ़ोतरी काफी समय से लंबित रहे. एकर विरोध अतार्किक बा. दुनिया भर में डीजल के दाम पेट्रोल के दाम के 80 फीसदी होला. तऽ इहां अउर बढोतरी के गुंजाइश बा- आईआईपीएम थिंक टैंक हमरा वैकल्पिक बजट में 15 साल से एकर जोरदार वकालत कऽ रहल बा. एगो मालवाहक ट्रक आमतौर पऽ 12 टन बोझ लेके चार किलोमीटर प्रतिलीटर के हिसाब से चलेला. यानी 12 किलोमीटर के दूरी तय करे खातिर 3 लीटर डीजल चाहीं, अउर 5 रुपया प्रति लीटर के बढ़ोतरी के मतलब बा, 12 टन पऽ12.5 पइसा के अतिरिक्त भार, जवन कि संभावित लाभ के तुलना में बहुते कम बा. अउर इहे समस्या बा. सांच में केहू विश्वास ना करेला कि एह तरे अर्जित धन के उपयोग सरकार गरीब हितैषी नीतियन खातिर करी.
अउर फेर, का केहूं ई सोचेला कि नागरिक विमानन में एफडीआई से बड़ पैमाना पऽ नौकरी पैदा होई? जादा से जादा एकर लाभ घरेलू विमान सेवा के कुछ प्रमोटर अउर एगो अइसन एयरलाइन जवना के माली हालत खराब बा, के ही मिली. बस!
दोसर बहस खुदरा क्षेत्र में एफडीआई के लाभ के लेके बा. एगो तर्क ई बा कि एकरा से किसानन के फायदा होई. काहेकि भारत में जादातर सब्जी अउर फल कोल्ड स्टोरेज के अभाव में खराब हो जाला. अउर खुदरा व्यापार में प्रत्यक्ष विदेशी निवेश यानी एफडीआई से नाटकीय बदलाव आई. का वाकई अइसन होई?
सरकारी नीतियन के तहत कोल्ड स्टोरेज में एफडीआई के इजाजत तऽ तकरीबन 20 साल से बा. तऽ गांव अउर छोट शहरन में कोल्ड स्टोरेज काहें ना खुलल? काहेंकि उनका खातिर जरूरी बिजली ही नइखे.
हम जानेनी कि भारत कपड़ा अउर परिधान उद्योग में शुरु से एगो बड़ ताकत रहल बा. एह उद्योग से कोटा प्रणाली 2004-05 में खतम कऽ दीहल गई. तब से 2010-11 के दौरान चीन से कपड़ा निर्यात 95.5 बिलियन डॉलर से बढ के 206.3 बिलियन डॉलर हो गइल. एही दौरान भारत से कपडा के निर्यात 13.5 बिलियन डॉलर से बढ के 23.2 बिलियन डॉलर हो गइल. छुपा रुस्तम बांग्लादेश निकलल, जवना के कपड़ा निर्यात आश्चर्यजनक ढंग से 6.4 बिलियन डॉलर से 20.2 बिलियन डॉलर तक बढ़ गइल! आशंका बा कि बांग्लादेश कपड़ा निर्यात में जल्दिए भारत के पाछे ना छोड़ देस!
आखिर संप्रग सरकार अइसन कवन योजना शुरू कइले बिया, जवन श्रम उद्योग के पोषित करे वाली होखे? सांच में हमरा विनिर्माण अउर बुनियादी ढांचा में एफडीआई के जरूरत बा, ताकि रोजगार में बढ़ोतरी होखे अउर कवनो देश के एही से मजबूती मिलेले.
बाकिर एह बात के का मतलब? सांच में आम भारतीय दूगो बात के लेके आश्वस्त होखत जा रहल बाडे: एगो, ई कि सरकार भ्रष्टाचार अउर बड़ पैमाना पऽ लूट खसोट रोके पऽ गंभीर ना बिया. दोसर, सरकार आम आदमी खातिर सिर्फ घड़ियाली आंसू बहा रहल बिया. अउर उद्योगपतियन आ बहुराष्टीय कंपनियन खातिर ऊ सब कऽ रहल बिया, जवन ऊ कऽ सकेले. अगर राजनीति जनता के रुख, भाव अउर विचार के समझ के ओकरा अनुसार काम करे के कला हऽ, तऽ ममता दीदी एह बेर जाहिर तौर पऽ बढिया कइले बाड़ी.